
PALAESTRA LATINA 

LITTERARUM LATINARUM COMMENTARII 
A SOCIIS CLARETIANIS EDITI 

ANN. XLII (Fasc. I). — N. 217 M. Martio MCMLXXII 


DE QUINTILIANO (c. 35-96) 


In memoriam Doctoris Aemilii Orth, qui Palaestrae Latinae 
paginas scriptis suis saepe honestavit, haec de Quintiliano quae 
apud nos vulganda reliquit cum Hispaniam olim visitare sole¬ 
bat itineribus scientificis, nunc typis mandamus. 


Quintilianus, clarissimus ille rhetor romanus in Hispaniae oppido 
Calagurri c. annum 35 natus est, quem pater ipse rhetor Romae 
educavit artemque oratoriam edocuit; anno 69 Quintilianus orator 
in foro romano exstitit et advocatus patronusque reos defendit; jam 
tum simul adulescentes tam feliciter eloquentiam docuit, ut senex 
praeceptor nepotum imperatoris Domitiani (81-96) fieret. 

Scripsit opera duo: unum «De Causis Corruptae Eloquentiae » 
opusculum periit, alterum inscriptum est « Institutio Oratoria », quod 
12 libros complectens ad tempora nostra integrum pervenit et edi¬ 
tum est a Ludovico Radermacher (Lipsiae, in aedibus Teubnerianis 
duobus voluminibus: I 1907, II 1935). 

Quintilianus Ciceronem (106-43) admiratus et imitatus est; per 
intervallum centum annorum inter hos ambos oratores praeteritum 
magna de Cicerone disputatio in scholis grammaticis et rhetoricis 
habita est: id quod e Quintiliani doctrina facile potest percipi: Ci¬ 
cero unica eloquentiae romanae norma et columna constituitur; Ci- 
ceronianismus a Quintiliano quidem omnifariam commendatur, cu¬ 
jus auctoritas centum annis post a Frontone (c. 100-c. 169), cultore 
priscae latinitatis ac praeceptore imperatoris Marci Aurelii (161-180), 
labefactari coepta est; Quintilianus eloquentiam tantum Tullii pror¬ 
sus laudavit et summopere fovit, dum ejusdem philosophiam omni- 

no praeterit; sine Suada Ciceronis intellegi nequit Quintilianus; De¬ 
mosthenes, summus graecorum orator, non talem laudatoren nactus 
est qualem Cicero Quintilianum suum praeconem praecipuum. 


Institutio Oratoria nititur tota fere in 


Ciceronis orationibus et 


scriptis rhetoricis; Quintiliani autem ipsius orationum neque inscrip¬ 
tiones neque loci afferuntur; quamvis universale Ciceronis fuerit in¬ 
genium, tamen satis angustus cogitationum adspectus illius eloquen- 
tissimi romani apud Quintilianum ostenditur; Cicero scriptor repu- 
blicanus artiumque liberalium fautor strenuus fuit et Quintilianus 
primus professor imperii romani publicus rhetoricae alienus a phi¬ 
losophia et arte poetica, qui paria ac pater sedulo tractavit; Tullii 
vero disciplinam oratoriam in artem bene ordinatam et concinnam 
summatim redegit; Quintilianus magis quam Cicero doctrinam grae¬ 
corum rhetoricam respexit; praesertim libro «Institutionis» decimo 
cuncti auctores optimi utriusque nationis graecae et romanae gene- 
ratim aestimantur, quo labore sine dubio Ciceronem superavit et 
in aeternum claruit; uterque postremo ad juris romani scientiam 
multum profuit (Cfr. Emiuo Costa: Cicerone giureconsulto. Bo- 
logna, 1927). 

Memoriae certe dignum est Quintiliani judicium de Seneca phi¬ 
losopho (10,1,125-131); uterque auctor natione hispanus fuit ct ex 
patre rhetore natus paulo post Romam translatus ibique eruditus 
postremo ad (imperatorem romanum educandi gratia vocatus est; 
Quintilianus quamquam modum scribendi a Seneca aliquatenus ae¬ 
mulando didicit tamen hunc philosophum abundanter castigat; ve¬ 
rum etiam illum non potest non laudare ob artem eleganter dicendi, 
ut Quintilianus inter odium et admirationem Senecae invidiosus pen¬ 
dere videatur; idem autem Seneca inorum propter philosophiam 
suam auctoritate multo majore usus est quam Quintilianus profes¬ 
sor eloquentiae, id quod documento est sapientiam summo jure ma¬ 
gis valere quam rhetorica; nihilo secius Quintiliani opus valde est 
laudabile atque dignissimum, quod semper lectitetur. 

Quintilianus in eis romanorum scriptoribus, numeratur, qui plu¬ 


rimas imagines elocutionis adhibuerunt; quin etiam plus quam Ci¬ 
cero comparationibus et metaphoris usus est; imprimis similitudi¬ 
nes in Tulii scriptis rhetoricis obviae maximam partem apud Quin¬ 
tilianum reperiuntur; iste professor id quod de figuris docuit, ipse 
in opere «Institutionis» accurate atque amplissime secutus est; ut 


doctrinae aliquid nitoris admisceret, tot sententias applicuit; re vera 


cupidissimus sententiarum fuit, ut doctor sententiosus judicari pos¬ 


sit; de his sententiis habet talia verba: «sententia est... si quid ita 


visum gentibus, populis, sapientibus viris, claris civibus, illustribus 
poetis referri potest... liberis odio et gratia mentibus ideo tantum 
dicta... quia aut honestissima aut verissima videbantur» (5,11,36); 
praeterea dicit: «ea quae vulgo recepta sunt, hoc ipso quod incertum 

auctorem habent, velut omnium fiunt... neque enim uurassent haec 
in aeternum, nisi vera omnibus viderentur» (5,11,41); porro: «illa 
septem praecepta sapientium... quasdam vitae leges existimamus» 
(5,11,39); et sunt «tradita antiquitus dicta» (12,2,29); denique (sen¬ 
tentiae) «feriunt animum et uno ictu frequenter impellunt et ipsa 
brevitate magis haerent et delectatione persuadent» (12,10,48); 
accedit hoc: «sententiam veteres, quod animo sensissent, vocave¬ 
runt... non raro tamen et sic locuti sunt, ut sensa sua dicerent; 
nam sensus corporis videbantur; sed consuetudo jam tenuit, ut mente 


concepta sensus vocaremus» (8,5,1 
(6,3,109) dicebatur. 

Jam sententiae ex Institutione 
dine alphabetico sequuntur: 

in cibis interim acor ipse jucundus 
est (9,3,27); nihil est odiosus adfecta- 
tione (1,6,40); in affectibus fere plus 
calor quam diligentia valet (10,3,18); 
nullus rationi magis obstat adfectus 
< iracundiae) (6,4,10); admirabile vo¬ 
cant, quod est praeter opinionem 
constitutum (4,1,41); in satis omnibus 
fructibusque arborum nihil ad justam 
magnitudinem adulescere potest, quod 
loco in quem crescat, caret (8,5,26); 
firmiores in litteris profectus alit ae¬ 
mulatio (1,2,26); desinit in adversa 
niti, qui pervenit in summum (12,10, 
78); vocum et in singulis ambiguitas 
frequens et adhuc in conjunctis ma¬ 
gis (5,10,106); licet ipsa vitium sil 
ambitio, frequenter tamen causa vir¬ 
tutum est (1,2,22); ( analogia) non ra¬ 
tione nititur, sed exemplo (1,6,16), 
non... analogia demissa caelo formam 
loquendi dedit, sed inventa est, post¬ 
quam loquebantur (homines) (1,6,16), 
id facillime accipiunt animi, quod 
agnoscunt (8,3,71); semper animis 
praestat, in quod se velut novum in¬ 
tendant (9,2,63); natura tenacissimi 
sumus eorum, quae rudibus animis 
percepimus (1,1,5); maxima pars elo¬ 
quentiae constat animo (1,2,30); si vi¬ 
ribus deficiemur, animo tamen perse¬ 
verandum (4,7); nec est mirum magis 
haerere animo, quae diutius adfixa 
sint (11,2,44); per quos duos sensus 
(oculos et aures) omnis ad animum 
penetrat adfectus (11,3,14); is ( animus ) 
quo generosior celsiorque est, hoc ma¬ 
joribus velut organis commovetur 
ideoque et laude crescit et impetu au- 

getur et aliquid magnum agere gau¬ 
det (1,2,30); neque enim se bona fide 
in multa simul intendere animus to¬ 
tum potest, et quocumque respexit, 
desinit intueri quod propositum erat 
(10,3,23); multa quotidie ab antiquis 
ficta moriuntur (8,6,32); tot nos prae¬ 
ceptoribus, tot exemplis instruxit an¬ 
tiquitas, ut possit videri nulla sorte 
nascendi aetas felicior quam nostra, 
cui docendae priores elaborarunt (12, 
11,22); naturae ipsi ars inerit (9,4,120); 
ars constat ex perceptionibus consen¬ 
tientibus et coexercitatis ad finem uti¬ 
lem vitae (2,17,41); (ars) constitui si¬ 
ne perceptione non potest, quae sem- 
per vera est (2,17,18); ars earum rerum 
est, quae sciuntur (2,17,37); in eo, 
quod qui didicerit, melius faciat quam 
qui non didicerit, est ars (2,17,42); ni¬ 
hil ars sine materia (est) (2,19,3); om¬ 
nes artes habent materiam (2,17,17), 
ars summa materia optima melior 
(est) (2,19,3); nec... ars ulla consum¬ 
matur ibi, unde oriendum est (3,9,9); 
tradi omnia, quae ars efficit, non pos¬ 
sunt (7,10,9); omnia, quae ars consum¬ 
maverit, a natura initia duxerunt (2, 
17,9); nulla mansit ars, qualis inventa 
est, nec initium stetit (10,2,8); res nec 
ulla sine arte satis valet (9,4,7); fa¬ 
cient natura duce melius quam arte 
9,4,120); cogitemus: homines ante in¬ 
venisse artem quam docuisse (7,10,10); 
adeo similis est arti plerumque natura 
(8,3,86); quaelibet ex artibus in paucos 
libros contrahi solet (12,11,16); artus 
etiam leviter loco moti perdunt quo 
viguerunt usum (7.2); quo quid est 

natura magis asperum, hoc pluribus 
condiendum est voluptatibus (5,14,35), 
senibus auctoritas major est, quod plu¬ 
ra nosse et vidisse creduntur (12,4,2); 
morum senilis auctoritas immatura in 
adulescentibus creditur (11,1,32); cul¬ 
tus concessus atque magnificus addit 
hominibus... auctoritatem (8,20); phi¬ 
losophi quamquam inferiora omnia 
praeceptis suis ac litteris credunt, re¬ 
petere tamen auctoritatem a pluribus 
versibus non fastidierunt (5,11,39); ha¬ 
bitus triumphalis, quo nihil, excogita¬ 
ri potest augustius (11,1,3); (fulgor) 
auri argentique, imbellis et potius ha¬ 
benti periculosus (10,1,30); se quisque 
bene dicere intelleget (2,17,26); bona 
facile mutantur in pejus (1,1,5); nemo 
improbat bona (12,10,76); ut ad pejora 
juvenes laude ducuntur, ita laudati in 
bonis manent (5,12,22); eo, quod na 
tura bonum est, bene uti licet (2,10, 
3); non deserendum id bonum, si 
quod ingenitum est, existimo, sed au¬ 
gendum addendumque, quod cessat 
(2,8,10); optimos et amicissimos habe¬ 
bit vir bonus (12,7,5); cum philoso¬ 
phum dicunt, hoc accipi volunt virum 
bonum (2,21,12); neque enim esse ora¬ 
torem nisi bonum virum judico (1,2, 
3); bonos numquam honestus sermo 
deficiet, numquam rerum optimarum 
inventio (12,1,30); bonos viros et pru- 
dentissimos dicimus vulgo, quorum 
nihil nisi perfecte sapienti datur (12, 
1,19); est consequens sapientiae boni¬ 
tas (5,10,75); omnia breviora reddet 
ordo et ratio et modus (12,11,13); 
cacozelon vocatur, quidquid est ultra 
virtutem (8,3,56); exhausto labore 
quod non ratione scrutabimur, non 
poterimus invenire nisi casu (5,10,22); 
certa sunt... pleraque, et nisi conivea¬ 
mus, in oculos incurrunt (10,3,16); ille 
se profecisse sciat, cui Cicero valde 
placebit (10,1,112); quosdam claritas 
ipsa notiores circa vitia et invisos ma¬ 
gis fecit (3,7,19); debet, quod illustran¬ 
dae alterius rei gratia adsumitur, ip¬ 
sum esse clarius eo, quod illuminat 
(8,3,73); cogitare optima simul ac de¬ 
terrima non magis est unius animi 
quam ejusdem hominis bonum esse 
ac malum (12,1,4); communia ex prae¬ 
ceptis accepimus, propria invenienda 
sunt (5,10,103); fere communia gene¬ 


ralia sunt (7,1,28); necesse est nimium 
tribuat sibi, qui se nemini comparat 
(1,2,18); durissima in materia simili 
comparatio est (10,1,51); infinita est 
rerum comparatio (5,10,91); est invi¬ 
cem consequens et quod ex diversis 
idem ostendit (5,10,79); frustra sine 
consilio traduntur ceterae artes (6,5, 
11); nihil est non modo in orando, sed 
in omni vita prius consilio (6,5,11); 
citra constantiam, fiduciam, fortitudi¬ 
nem nihil artes, nihil studium, nihil 
profectus ipse profuerit (12,5,2); con¬ 
suetudinem sermonis vocabulo consen¬ 
sum eruditorum sicut vivendi consen¬ 
sum bonorum (1,6,45); consuetudine-- 
difficultas omnis levatur (11,3,24); un¬ 
de (=ex consuetudine) ... tantum boni 
(sc. fit), ut pluribus, quae recta sunt, 
placeant (1,6,44); consuetudo et exerci¬ 
tatio facilitates maxime parit (10,7,8); 
consuetudo certissima loquendi ma¬ 
gistra (1,6,3); celeritatem dabit con¬ 
suetudo (10,3,9); humiles abjectosque 
(sequitur) contemptus (4,1,14); ubi 
contradictioni locus non est, quae po¬ 
test esse causa dubitandi? (3,8,34); 
plurima contrariis probantur (12,1,35); 
corpus in lumine utique umbram fa¬ 
cit (5,10,80); umbra, ubicumque est, 
ibi esse corpus ostendit (5,10,80); cre¬ 
dere modo, qui discet, velit (8,12); 
non, si quid est altero credibilius, id 
ei contrarium est (2,17,34); nemo nisi 
sua culpa diu dolet (6,13); natura est 
omnibus augendi res vel minuendi cu¬ 
piditas insita (8,6,75); protinus adhi¬ 
bere curam rectius erit atque ab ini¬ 
tio sic opus ducere, ut caelandum, non 
ex integro fabricandum sit (10,3,18); 
qui cursu parum valent, flexu eludunt 
(9,2,78); ipsam utilitatem vincet, quod 
decet (11,1,9); ab eo, quod decet, utili¬ 
tatem separamus (11,1,12); comitatur 
semper artem decor (9,4,7); neque 
enim ubique idem aut licet aut deco¬ 
rum est (5,10,40); deficit omne quod 
nascitur (5,10,79); minus longa, quae 
delectant, videntur (4,2,46); non potest 
esse delectus, ubi numero laboratur 
(8,5,30); omnis deliberatio de dubiis 
est (3,8,25); non est indulgendum cau¬ 
sis desidiae (10,3,29); turpiter despe¬ 
ratur, quidquid fieri potest (1,10,8), 
Deus ille princeps parens rerum fa¬ 
bricatorque mundi nullo magis horni- 

nem separavit a ceteris... animalibus 
quam dicendi facultate (2,16,12); nemo 
non didicisse mavult quam discere (3, 
1,6); difficiliora debent esse, quae exer¬ 
cent, quo sit levius ipsum illud, in 
quod exercent (11,2,42); (natura) prae¬ 
posuit pulcherrimo cuique operi diffi¬ 
cultatem (10,3,4); scribendum quam 
diligentissime et quam plurimum (10, 
3,2); studium discendi voluntate, quae 
cogi non potest, constat (1,3,8); omnis 
disciplina memoria constat (11,2,1); 
omnis disciplinae initia ad propositum 
sibi praescriptum formari videmus 
(10,2,2); si divina nostris animis origo, 
tendendum ad virtutem nec voluptati¬ 
bus terreni corporis serviendum (12, 
2,21); modus et finis... esse citra divi¬ 
sionem nullus potest (10,7,6); frustra 
docemur, si, quidquid audimus, prae¬ 
terfluat (11,2,1); dociliora sunt inge¬ 
nia, priusquam obduruerunt (1,12,8); 
doctis est et electio et modus (2,12, 
6); pudendum est magis, si difficulta¬ 
tem facit doctrina (10,3,16); confiten¬ 
dum est etiam detrahere doctrinam 
aliquid ut limam rudibus et cotes he 
betibus et vino vetustatem (2,12,8); 
non nominibus prosunt, sed effectibus 
(9,1,8); quidquid in suo genere satis 
effectum est, valet (8,3,88); elementa... 
tantum initia erunt ut mundi vel umor 
vel ignis vel materia vel corpora in¬ 
secabilia (3,3,13); quamlibet pulchra 
elocutio, nisi ad victoriam tendit, uti¬ 
que supervacua, sed interim etiam 
contraria est (2,4,32); omnis eloquen¬ 
tia circa opera vitae est (8,3,71); res 
pulcherrima eloquentia (12,1,32); haec 
eloquentia regnat (6,2,4); philosophia 
simulari potest, eloquentia non potest 
(simulari) (12,3,12); non esset in rebus 
humanis eloquentia, si tantum cum 
singulis loqueremus (1,2,31); ira non¬ 
numquam indoctis quoque eloquen¬ 
tiam facit (6,2,26); eloqui: hoc est om 
nia. quae mente conceperis, promere 
atque ad audientis perferre, sine quo 
supervacua sunt priora et similia gla¬ 
dio condito atque intra vaginam suan; 
haerenti (8 pr. 15); qui recte divise¬ 
rit, nunquam poterit in rerum ordine 
errare (11,2,36); omnium quaecumque 
docemus, ... sunt exempla potentiora 
etiam ipsis quae traduntur artibus 
(10,1,15); exempla plurimum in consi¬ 


liis possunt, quia facillime ad consen¬ 
tiendum homines ducuntur experimen¬ 
tis (3,8,36); iis, quae in exemplum ad- 
sumimus, subest natura et vera vis 

(10.2.11) ; continua dicendi exercitatio 
id potentissimum discendi genus est 

(2.17.12) ; in omnibus fere minus valent 
praecepta quam experimenta (2,5,15); 
divitiae et potentia et gratia, cum plu¬ 
rimum virium dent, in utramque par¬ 
tem certissimum faciunt morum expe¬ 
rimentum (3,7,14); totum exprimere, 
quem elegeris, paene est homini in¬ 
concessum (10,2,26); illa quae utcum¬ 
que deflexa sunt, tamquam exquisitio¬ 
ra miramur (2,5,11); de faciendo de¬ 
liberatur (3,8,22); facilius est multa 
facere quam diu (1,12,7); plerumque 
facilius est plus facere quam idem 
(facere) (10,2,10); falsa quoque fre¬ 
quenter veri similia (sunt) (4,2,34); 
minus adficit sensus fatigatio quam 
cogitatio (1,12,11); nulla aetas minus 
fatigatur (quam pueri) (1,12,8); opta¬ 
bile est plus favoris mereri (4,1,44); 
et ferrum adfert oculis terroris aliquid 
(8,3,5); (fulgor) ferri, quo mens simul 
visusque praestringitur (10,1,30); diffi¬ 
cillima est gravissimi cujusque scele¬ 
ris fides (4,3,6); fiducia ipsa solet opi¬ 
nione adrogantiae laborare (4,1,33); 
optima emendatio verecundiae fiducia 
(12,5,4); omnes artes habent finem ali¬ 
quem propositum, ad quem tendant 
(2,17,22); finitione comprehendi nihil 
non in universum certum erit (3,5,10), 
nec pauciores animorum paene quam 
corporum formae (sunt) (2,8,1); fortu¬ 
na... dignitatem adfert, fortuna... glo¬ 
riam parit (3,7,13); plerumque videntur 
respondere futura praeteritis (3,8,66), 
est... omnis generalis quaestio speciali 
potentior (12,2,18); in terra non omni 
generantur omnia (5,10,21); ut genus 
species sequitur, ita speciem genus 
praecedit (7,1,59); totidem sunt ascen¬ 
dentibus quot descendentibus gradus 
(8,4,28); grammatica est necessaria 
pueris, jucunda senibus, dulcis secre¬ 
torum comes (1,4,5); grammatica plus 
habet in recessu quam fronte promit¬ 
tit (1,4,2); grammatica vel sola omni 
studiorum in genere plus habet operis 
quam ostentationis (1,4,5); mihi inter 
virtutes grammatici habebitur aliqua 
nescire (1,8,21); pessimus certe gubcr- 

nator, qui navem, dum portu egredi¬ 
tur, impegit (4,1,61); hilaria omnibus 
convenient (6,3,28); honesta (verba) 
turpibus potiora semper (8,3,17); ho¬ 
nesta ... honestis suadere facillimum 
est (3,8,38); saepe... utilitatem despi¬ 
ciendam esse dicimus, ut honesta fa¬ 
ciamus (3,8,30); dedit hoc providentia 
hominibus munus, ut honesta magis 
juvarent (1,12,18); brevis est institutio 
vitae honestae beataeque, si cedas na¬ 
turae (12,11,12); est, quod omnes et 
semper et ubique deceat, facere ac di¬ 
cere honeste (11,1,14); eadem specio¬ 
siora quoque sunt quae honestiora 
(12,10,47); quid est honestius quam 
docere, quod optime scias? (12,11,6), 
probabilis (est) cupiditas honestorum 
et velut tutioris audentiae est tempta¬ 
re, quibus paratior venia est (12 pr. 5), 
in eodem pectore nullum est hones¬ 
torum turpiumque consortium (12,1, 
4); vitiosissima (est) humanitas qua- 
liacumque laudandi (2,2,10); quotiens 
discessit aemulatio, succedit humani¬ 
tas (11,1,16); nec incendit nisi ignis 
(6,2,28); hoc est maximum ignorantiae 
malum, quod credit eum scire, qui 
moneat (12,3,3); imitabilia non sunt... 
quidquid arte non traditur (10,2,12); 
libentius imitamur eos quibus fave¬ 
mus! (2,2,8); frequens imitatio transit 
in mores (1,11,2); omnis imitatio facta 
est et ad alienum propositum commo¬ 
datur (10,2,11); nihil crescit sola imi¬ 
tatione (10,2,8); artis pars magna con¬ 
tinetur imitatione (10,2,1); quidquid al¬ 
teri simile est, necesse est minus sit 
eo, quod imitatur (10,2,11); quod imi¬ 
taturus est, quisque intellegat et qua¬ 
re bonum sit, sciat (10,2,18); turbati 
exercitus sibi ipsi sunt impedimento 
(7 pr. 2); improbissimo cuique plera¬ 
que fingendi licentia est (1,8,21); nihil 
est tam indecens quam cum mollia 
dure fiunt (10,2,19); indecorum est... 
omne nimium (11,1,91); indubitata 
vim habent paene signorum immuta¬ 
bilium (5,10,74); in aetatem infirmam 
et injuriae obnoxiam nemini debet 
nimium licere (1,3,17); adversus mise¬ 
ros inhumanus est jocus (6,3,33); ini¬ 
quorum ratio noscenda est, ut melius 
aequa tueamur (3,8,42); habent omnia 
initium, incrementum, summam (5,10, 
71); magis inopinata delectant (8,6,51), 


majora intellectu velut parum apertos 
ad percipiendum animos non subibunt 
(1,2,28); evenit nonnumquam, ut ali¬ 
quid grande inveniat, qui semper quae¬ 
rit, quod nimium est (2,12,5); potentes 
sequitur invidia (4,1,14); nec magis 
arte traditur ( judicium ) quam gustus 
aut odor (6,5,1); (dicendi ratio=) jus 
ipsum rhetorices (1 pr. 23); justum 
omne continetur natura vel constitu¬ 
tione (7,4,5); nulla res est, quae per¬ 
ferre possit continuum laborem, atque 
ea quoque, quae sensu et anima ca¬ 
rent, ut servare vim possint, velut 
quiete alterna retenduntur (1,3,8); pe- 
riisse... confitendum est praeteritum 
laborem, cui semper idem laborandum 
est (10,7,4); lacrimas... natura mentis 
indices dedit (11,3,75); pendemus ex 
laude atque hanc laboris nostri duci¬ 
mus summam (4,2,127); laus vita po¬ 
tior est (2,16,8); interim quae per se 
levia sunt et infirma, turba valent (4, 
5,7); libentissime homines audiunt ea, 
quae dicere ipsi noluissent (2,12,5); 
liberos natura omnis et iisdem consta¬ 
re elementis et fortasse antiquis etiam 
nobilibus ortos dici potest (3,8,31); 
quae in aliis libertas est, in aliis li¬ 
centia vocatur (3,8,48); praecipue acuit 
ad cupiditatem litterarum amor laudis 
12,1,8); hic est usus litterarum, ut cus¬ 
todiant voces et velut depositum red¬ 
dant legentibus (1,7,31); credendum 
doctissimis hominibus, qui unicum 
adversorum solacium litteras putave¬ 
runt (6 pr. 14); quid tam necessarium 
quam recta locutio? (1,6,20); longa est, 
quae discit, aetas (1,12,14); quidquid 
loquemur ubicumque, sit pro sua sci¬ 
licet portione perfectum (10,7,28); lu¬ 
mina... plane inter tenebras clariora 
sunt (2,12,7); non judicio discipulo¬ 
rum dicere debet magister, sed 
discipulus magistri (2,2,13); majora 
(signa) minorum esse nemo mira¬ 
tur (5,9,16); frustra mala omnia ad 
crimen Fortunae relegamus (6 pr. 13); 
mala multi probant, nemo improbat 
bona (12,10,76); licentiam malis dari 
certe contra bonos est (12,7,1); paren¬ 
tes malorum odimus (3,7,21); in com¬ 
paratione malorum boni locum obti¬ 
net levius (7,4,12); naturaliter apud 

plurimos plus valet malorum timor 
quam spes bonorum sicut facilior eis¬ 
dem turpium quam honestorum intel¬ 
lectus est (3,8,40); adeo discere melio¬ 
ra volentibus promptum est, ut vere 
intuendi mirum sit illud magis; malos 
esse tam multos (12,11,12); neque 
enim quisquam est tam malus, ut vi¬ 
deri velit (3,8,44); non umquam malus 
idem homo et perfectus orator (12,1, 
9); vir malus aliud dicat necesse est 
quam sentit (12,1,30); nemo malus est 
nisi stultus (12,1,4); manus... in tanta 
per omnes gentes nationesque linguae 
diversitate... omnium hominum com¬ 
munis sermo videntur (11,3,87); esi 
aliquid in omni materia naturaliter 
primum (3,8,6); materiae etiam sine 
arte pretium est (2,19,3); omnes artes 
habent materiam (2,17,17); una (ma¬ 
teria)... diligenter effecta plus prode¬ 
rit quam plures inchoatae et quasi 
degustatae (10,5,23); observatum fere 
est celerius occidere festinatam matu¬ 
ritatem (6 pr. 10); difficilius est ma¬ 
turo naturam suam fingere (10,2,20); 
initia litterarum sola memoria con¬ 
stant (1,1,19); omnis disciplina memoria 
constat frustraque docemur, si, quid¬ 
quid audimus, praeterfluat (11,2,1); 
memoria... thesaurus eloquentia dici¬ 
tur (11,2,1); ingenii signum in parvis 
praecipuum memoria est (1,3,1); exer¬ 
cebitur acrius memoria aliena com¬ 
plectendo quam sua (2,7,3); menda¬ 
cium dicere etiam sapienti aliquando 
concessum est (2,17,27); habet mens 
nostra natura sublime quiddam et 
erectum et impatiens superioris (11,1, 
16); ne studio quidem operis pulcher¬ 
rime vacare mens nisi omnibus vitiis 
libere potest (12,1,4); excitanda mens 
et attolenda semper est, quae in ejus 
modi secretis aut languescit et quen 
dam velut in opaco situm ducit aut 
contra tumescit inani persuasione (1, 
2,18); cultus muliebris et luxuriosus 
non corpus exornat, sed detegit men¬ 
tem (8 pr. 20); ipsis moribus omnis 
habitus mentis continetur (6,2,9); ex¬ 
hausti laboris nosse mensuram vo¬ 
luptati est et hortatur ad reliqua for¬ 
tius exsequenda scire, quantum super¬ 
sit (4,5,23); plurimi mentiuntur (12,8, 
9); quid illa miserius lege velut prae¬ 
formatas infantibus litteras persequen¬ 


tium? (5,14,31); singulorum fatigatio 
qualibet se rudi modulatione solatur 
(1,10,16); necesse est... regnare maxi¬ 
me modum (11,3,181); neque enim 
sunt motus in nostra potestate (6,2,29); 
regitur providentia mundus (12,2,21); 
mutatione recreabitur (1,12,5); nec 
pro naenia ducendum scelus primum 
(7,2,33); id est maxime naturale, quod 
fieri natura optime patitur (9,4,5); na¬ 
tura non docetur, arte tamen adjuva¬ 
tur (6,4,12); nihil rerum ipsa natura 
voluit magnum effici cito (10,3,4); na¬ 
tura materia doctrinae est; haec 
(doctrina) fingit, illa (natura) fingitur 
(2,19,3); natura nos ad mentem opti¬ 
mam genuit (12,11,12); nihil praecepta 
atque artes valent nisi adjuvante na¬ 
tura (1 pr. 26); natura ducimur ad mo¬ 
dos (9,4,10); vocet, ut voluerit quisque, 
dum vis rerum ipsa manifesta sit ap- 
pareatque hoc temporis, illud esse na¬ 
turae (5,10,75); magistrum respicientes 
naturam ducem sequi desierunt (5,10, 
101); ne consilium quidem videtur, ubi 
necessitas est (3,8,25); si plura sunt 
quae nocent, quae prosunt obruentur 
(4,2,101); quis nescit ignes, aquas, sine 
quibus nulla sit vita, et... solem lu¬ 
namque praecipua siderum aliquando 
et nocere? (2,16,6); numerorum notitia 
cuicumque saltem primis litteris eru¬ 
dito necessaria est (1,10,35); numerus 
cadit in speciem quantitatis (3,6,26); 
contra obscuritatem partitio inventa 
est (4,5,25); obstat quidquid non adju¬ 
vat (8,6,61); oculi diversarum adspectu 
rerum magis detinentur (9,2,63); in 
ipso vultu plurimum valent oculi, per 
quos maxime animus emanat (11,3,75); 
acrior est oculorum quam aurium sen¬ 
sus (11,2,34); amantes de forma judi¬ 
care non possunt, quia sensum oculo¬ 
rum praecipit animus (6,2,6); turpes 
ac nocentes (sequitur) odium (4,1,14); 
si in proponendo unum quodlibet omi¬ 
serimus, cum risu quoque tota res 
solvitur (5,10,67); plerumque optima 
rebus cohaerent et cernuntur suo lu¬ 
mine (8 pr, 21); sunt optima minime 
arcessita et simplicibus atque ab ipsa 
veritate profectis similia (8 pr. 23); 
ut novorum optima erunt maxime ve¬ 
tera (verba), ita veterum maxime 
nova (1,6,41); id ipsum optime fit, 
quando nos aliquid non optime fecisse 

simulamus (8,2,24); quicquid est opti¬ 
mum, ante non fuerat (12,11,26); non 
semper putemus optimum esse, quod 
latet (10,3,16); reperto, quod est opti¬ 
mum, qui quaerit aliud, pejus vult (2, 
15,38); orandi majestas, qua nihil di 
immortales melius homini dederunt 
et qua remota muta sunt omnia (12, 
11,30); oratio efficitur arte ut statua 
(2,21,1); oratio perfecta non est, nisi 
ab imo ad summum omnibus intenta 
nervis consentiat (2,8,15); oratio, cujus 
summa virtus est perspicuitas, quam 
sit vitiosa, si egeat interprete? (1,6,41); 
profert mores plerumque oratio et ani¬ 
mi secreta detegit (11,1,30); ne a po- 
tentissimis ad levissima decrescat 
oratio (5,12,14); oratio omnis constat 
rebus et verbis (8 pr. 6); omnis oratio 
constat aut ex iis quae significantur 
aut ex iis quae significant; id est: 
rebus et verbis (3,5,1); neque enim mi¬ 
nus vitiosa est oratio, si ab homine 
quam si ab re, cui accommodari de¬ 
buit dissidet (3,8,51); oratio, qua nihil 
praestantius homini dedit providentia 

(1.10.7) ; regina rerum oratio (1,12,18; 
cfr. haec eloquentia regnat (6,2,4); ni¬ 
hil ornatum est, quod est improprium 
(8,3,15); ornatus omnis non tam sua 
quam rei, cui adhibetur, condicione 
constat (11,1,7); sunt signa etiam parva 
magnorum (5,9,19); pectus est, quod 
disertos facit, et vis mentis (107,15), 
perceptio... semper vera est (2,17,18); 
quidquid loquemur ubicumque, sit 
pro sua portione perfectum (10,7,28); 
non perfectum est quicquam quo me¬ 
lius est aliud (12,1,10); nihil credimus 
esse perfectum, nisi ubi natura cura 
juvetur (11,3,11); ut quaeque forma 
perfectissima, ita capacissima est (1, 
10,40); haec ipsa magis pertinaciter 
haerent, quae deteriora sunt (1,1,5); 
nec pingere quisquam aut fingere coe¬ 
pit a pedibus (3,9,9); est aliquando dif¬ 
ficilius in labore uno perseverare (1, 
12,4); nihil facile persuadetur invitis 
(4,3,10); philosophorum... servitus... 
ad certa se verba adstringendi (7,3,16); 
apud philosophos vitii loco est adfici 

(6.1.7) ; pigri est ingenii contentum esse 
iis, quae sint ab aliis inventa (10,2,4); 
omnia nostra, dum nascuntur, placent 

(10.3.7) ; nihil potest placere, quod non 
decet (1,11,11); ( poetae) ... omnia ad 


voluptatem referunt (8,6,17); populus... 
ex pluribus constat indoctis (3,8,2); 
necesse est semper sit posterior qui 
sequitur (10,2,10); raro reperitur hoc 
genus (= praecepta universalia ), ut 
non labefactari parte aliqua et subrui 
possit (2,13,14); nihil praecepta atque 
artes valent nisi adjuvante natura (1 
pr. 26); rector (= praeceptor)... est 
alienorum ingeniorum atque formator 
(10,2,20); optimus quisque praeceptor 
frequentia gaudet ac majore se thea¬ 
tro dignum putat (1,2,9); neque prae¬ 
ceptor bonus majore se turba, quam 
ut sustinere eam possit, oneraverit (1, 
2,15); praeceptoris est... cotidie osten¬ 
dere, quis ordo sit rerum et quae co¬ 
pulatio, ut paulatim fiat usus et ad 
similia transitus (7,10,8); non vox illa 
praeceptoris ut cena minus pluribus 
sufficit, sed ut sol universis idem lu¬ 
cis calorisque largitur (1,2,14); illud 
ingeniorum velut praecox genus non 
temere umquam pervenit ad frugem 
(1,3,3); ex praeteritis aestimari solent 
praesentia (5,10,28); prava ex falsis 
opinionibus veniunt (5,10,34); frangas 
citius quam corrigas, quae in pravum 
induruerunt (1,3,12); perveniri ad sum 
ma nisi ex principiis non potest (10, 
1,4); quae priores beneficio ingenii 
singula invenerunt, nobis et non sunt 
requirenda et notata omnia (5,10,121); 
nec probabili probabilius adversum 
(est) (2,17,35); fallit plerumque quod 
probitas vocatur, quae est imbecillitas 
(6,4,11); nimium risus pretium est, si 
probitatis impendio constat (6,3,35); 
probus in primis erit ille vere inge 
niosus, alioqui non pejus duxerim tar¬ 
di esse ingenii quam mali (1,3,2); sua 
cuique proposito (=fini) lex, suus cui 
que decor est (10,2,22); plus vel sine 
doctrina prudentia quam sine pruden¬ 
tia facit doctrina (6,5,11); prudentis 
est, quod in quoque optimum est, si 
possit, suum facere (10,2,26); et pru- 
dentissimus esse haberique et optimus 
debet, qui sententiae suae de utilibus 
atque honestis credere omnes velit 
(3,8,13); validius bonos inhibet pudor 
quam metus (9,2,76); addit ad dicen¬ 
dum etiam pudor stimulos (10,7,16), 
qui ratione traduci ad meliora non 
possunt, solo metu continentur (12,7,2); 
dementia rationi obstat (7,4,30); neque 

enim qui recta via depulsus est, re¬ 
duci ad eam nisi alio flexu potest (2, 
17,29); rectae voluntati serum est tem¬ 
pus nullum (12,1,31); sola rectum 
quoque judicem inclinat miseratio (4, 
1,14); recto itinere lapsi plerumque 
devertunt (2,3,9); res ipsa verbis est 
firmior (8,4,26); nec interest discentium, 
quibus quidque nominibus appelletur, 
dum res ipsa manifesta sit (3,6,2); nec 
mutatur vocabulis vis rerum (9,1,7); 
resiliendum ab iis, quae non recipien¬ 
tur (12,10,56); ridicula esse oportet 
salsa (6,3,18); ridiculum dictum ple¬ 
rumque falsum est (6,3,6); urbis appel¬ 
latione, etiam si nomen proprium non 
adiciebatur, Romam tamen accipi est 
receptum (6,3,103); rustici et imperi¬ 
ti... simplicius, quae ficta sunt, au¬ 
diunt et capti voluptate facile iis, qui¬ 
bus delectantur, consentiunt (5,11,19); 
sal... adfert aliquid propriae volupta¬ 
tis (6,3,19); sales... in dicendo habent 
quiddam, quod nobis faciat audiendi 
sitim (6,3,19); omnis salse dicendi ra¬ 
tio in eo est, ut aliter quam est rectum 
verumque, dicatur (6,3,89); neque enim 
scientia desiderat instrumentum, quae 
potest esse consummata, etiam si ni¬ 
hil faciat (2,21,24); nihil est pejus iis, 
qui paulum aliquid ultra primas lit¬ 
teras progressi falsam sibi scientiae 
persuasionem induerunt (1,1,8); ad se 
refert quisque, quae audit (8,3,71); se¬ 
cretum in dictando perit (10,3,22); 
segnitia solvit animos (11,3,52); sen¬ 
sus... non docentur (6,5,2); subsistit 
omnis sententia (8,5,27); ex locis de¬ 
bet nasci sententia (2,4,31); sententia 
universalis est vox (1,9,3); libera vel 
contra receptas persuasiones rationem 
sequenti sententia est (2,8,6); senten¬ 
tiae vocantur, quas Graeci «gnomas» 
appellant... ex eo quod similes sunt 
consiliis aut decretis (8,5,3); ( senten¬ 
tiae ) feriunt animum et uno ictu fre¬ 
quenter impellunt et ipsa brevitate 
magis haerent et delectatione persua¬ 
dent (12,10,48); nullus noster usquam 
neglegens esto sermo (10,7,28); in ver¬ 
bis sermonis vis est (9,4,26); verbo¬ 
rum proprietas ac differentia omni¬ 
bus, qui sermonem curae habent, de¬ 
bet esse communis (1 pr. 16); multum 
signa faciunt (11,2,30); ubi est signum 
insolubile, ibi ne lis quidem est (5,9, 


3); liberum arbitris locum et quam 
altissimum silentium scribentibus ma¬ 
xime convenire nemo dubitaverit (.10, 
3,22); dissimilibus inest simile (5,11, 
30); similium alia facies in alia ratio¬ 
ne (est) (5,11,24); simpliciora militares 
decent (11,1,33); sol universis idem lu¬ 
cis calorisque largitur (1,2,14); in sole 
sidera ipsa desinunt cerni (8,5,29); in 
rebus apertis argumentari tam sit stul¬ 
tum quam in clarissimum solem mor¬ 
tale lumen inferre (5,12,8); sonis ho¬ 
mines... dinoscimus (11,3,31); nullo 
magis studia quam spe gaudent (2,4, 
13); numquam vera species ( = pulchri- 
ludo) ab utilitate dividitur (8,3,11); 
sterilia nullo labore vincuntur (2,4,6); 
stilus secreto gaudet atque omnes ar¬ 
bitros reformidat (10,7,16); studen¬ 
dum... semper et ubique (10,7,26); ad 
profectum opus est studio, non indig¬ 
natione (10,3,15); nemo reperitur, qui 
sit studio nihil consecutus (1,1,3); est 
aliquis ac nescio an maximus etiam 
ex secretis studiis fructus ac tum pura 
voluptas litterarum cum ab actu, id 
est: opera recesserunt et contempla¬ 
tione sui fruuntur (2,18,4); superva¬ 
cuus foret in studiis longior labor, si 
nihil liceret melius invenire praeteri¬ 
tis (3,6, 65); est in studiis praecipuum 
quoque solo verus ille profectus et altis 
radicibus nixus paretur: scribere ip¬ 
sum (1,1,28); neque enim est sanctius 
sacris iisdem quam studiis initiari (1, 
2,20); nihil in studiis parvum est (10, 
3,31); qui stultis videri eruditi volunt, 
stulti eruditis judicantur (10,7,21); su¬ 
pervacua cum taedio dicuntur, neces¬ 
saria cum periculo subtrahuntur (4,2, 
44); tela supervacua sunt nescienti, 
quid petat (5,10,109); non tam obest 
audire supervacua quam ignorare ne¬ 
cessaria (12,8,7); partitio taedium le¬ 
vat (4,2,49); telos dicitur, ad quod om¬ 
nis ars tendit (2,15,38); vel extempo¬ 
ralem temeritatem malo quam male 
cohaerentem cogitationem (10,6,6); quod 
natura rei satis aptum est, nisi modo 
quoque temperatur, gratiam perdit 
(11,1,91); ne temptes, quod effici non 
possit (2,8,14); refutare temporis mu¬ 
nera longe stultissimum est (10,6,6); 
etiam veros dolores mitigat tempus 
(6,1,28); natura tenacissimi sumus eo¬ 
rum, quae rudibus animis percepimus 

(1,1,5); lotum ex partibus constat (3, 
3,14); non erit lotum, cui vel parva 
deerunt (1,10,8); si vel maxima flumi¬ 
na in rivos diducantur, qualibet tran¬ 
situm praebent (5,13,13); saepe pluri¬ 
mum lucis adfert ipsa translatio (5, 
14,34); quaedam tam fortiter tuenda 
quam facta sunt (6,1,34); turpe... illud 
est: contentum esse id consequi, quod 
imiteris (10,2,7); turpitudo generis 
opprobio multis fuit (3,7,19); urbanitas 
opportuna reficit animos (4,1,49); ex 
historia ducere urbanitatem eruditum 
est (6,3,98); aliquid velut usu ipso de¬ 
teretur (2,4,7); plusque... usus sine 
doctrina quam cifra usum doctrina 
valet (12,6,4); in omni studiorum ge¬ 
nere... bona valetudo... et frugalitas 
necessaria est (10,3,26); gaudet res 
varietate (9,2,63); reficit animos ac re¬ 
parat varietas ipsa (1,12,4); vascula 
oris angusti superfusam umoris co¬ 
piam respuunt, sensim autem influen¬ 
tibus vel etiam instillatis complentur 
(1,2,28); (aliquis) potest melius aliquid 
velle, quam dicit (9,2,89); nemo contra 
id, quod vult dicit (9,2,89); verba ipsa 
rerum gratia sunt reperta (8 pr. 32); 
cum verba rebus aptentur, ipso ma¬ 
teriae nitore clarescunt (3,8,61); nulla 
verborum nisi rei cohaerentium vir¬ 
tus (8 pr. 26); verecundia est timor 
quidam reducens animum ab iis, quae 
facienda sunt (12,5,3); rarum est..., ut 
satis se quisque vereatur (10,7,24), 
ubicumque ars ostendatur, veritas 
abesse videtur (9,3,102); tot malis 
obnoxia veritas (est) (2,17,29); aliquan¬ 
do vis ac facultas dicendi expugnat 
ipsam veritatem (12,1,33); numquam 
vera species ab utilitate dividitur (8, 
3,11); tum optime dicit orator, cum 
videtur vera dicere (4,2,38); neque 
quisquam vero contentus est (8,6,75); 
dum omnia quaerimus, aliquando ad 
verum, ubi minime exspectavimus, 
pervenimus (12,8,11); currentium pes, 
etiam si non moratur, tamen vestigium 
facit (9,4,67); vetera majestas quaedam 
et... religio commendat (1,6,1); mul¬ 
tum auctoritatis adfert vetustas (3,7, 
26); brevior et vel ideo lucidior multo 
via neque discentem per ambages fa¬ 
tigabit nec corpus orationis in parva 
momenta diducendo consumet (3,11, 


23); via demonstrari potest, velocitas 
sua cuique est (7,10,15); tutissima fere 
per medium via, quia utriusque ulti¬ 
mum vitium est (12,10,80); via opus 
est incipientibus, sed ea plana et cum 
ad ingrediendum tum ad demonstran¬ 
dum expedita (8 pr. 3); plurimae eo¬ 
dem viae ducunt (10,5,7); resurgit ve¬ 
rae virtutis fortior fama (12,9,4); ad 
posteros virtus durabit, non perveniet 
invidia (3,1,21); virtus qua nihil homi¬ 
ni, quo ad deos immortales propius 
accederet, datum est (12,2,2); quod jus¬ 
titia est, utique virtus est (5,10,57); est 
quaedam virtutibus ac vitiis vicinitas 
(3,7,25); admirabilior in femina quam 
in viro virtus (5,11,10); sine virtute in¬ 
tellegi non potest fortitudo (12,1,23), 
virtutes etiam ipsae (orationis) tae¬ 
dium pariunt nisi gratia varietatis ad¬ 
jutae (9,4,43); nec mutatur vocabulis 
vis rerum (9,1,7); vitae praecepta... 
natura sunt honesta (2,16,10); gramma¬ 
tices amor et usus lectionis non scho¬ 
larum temporibus, sed vitae spatio 
terminantur (1,8,12); omnis vitae ratio 
sic constat, ut quae probamus in aliis, 
facere ipsi velimus (10,2,2); aliena 
vitia quisque reprehendi mavult quam 
sua (2,5,16); excusantur vitia... vicini¬ 
tate virtutum (1,5,5); est quaedam vir¬ 
tutibus ac vitiis vicinitas (3,7,25); vi¬ 
tium est ubique, quod nimium est (8, 
3,42); vitium est omnis animi pertur¬ 
batio (5 pr. 1); imperitis placere ali¬ 
quando, quae vitiosa sint, scio (12,10, 
51); verbum omne, quod neque intel¬ 
lectum adjuvat neque ornatum, vitio¬ 
sum dici potest (8,3,55); in magnis 
quoque auctoribus incidunt aliqua 
vitiosa (10,2,15); vivimus et aliqua 
vivendi ratio quarenda est (6 pr. 14); 
voluntas cogi non potest (1,3,8); fallit 
voluptas (4,2,46); varum est illud, quod 
vulgo dicitur, mendacem memorem 
esse oportere (4,2,91); nec omnino sine 
ratione est, quod vulgo dicitur: ini¬ 
quum petendum, ut aequum feras (4, 
5,16); ea quae vulgo recepta sunt, hoc 
ipso quod incertum auctorem habent, 
velut omnium fiunt... neque enim du- 
rassent haec in aeternum, nisi vera 
omnibus viderentur (5,11,41). 

Aemilius Orth (t) 



IN RHRUM NATURA MIRACULA* 


Intento Medium lustranti lumine Mundum 
Andes qua celso propulsant vertice sidus 
Atque salis radunt sinuoso limine ripas; 

Prodigiis consaepta suis latissima tellus 
Porrigitur, praeclarum cui est BRASILIA nomen: 
Sole sub ardenti conantem fortia gentem 
Haud mensis subigit spatiis ac munere pascit 
Uberrimo, natis passim sine semine pomis, 

Provida quod fundit generosis terra colonis; 
Quaque patet porro vernantibus undique silvis 
Cingitur et perflat profuso campus odore 
Omnis cum fragrat tepido spiramine ventus 
Perpetuoque novis pennatum frondibus agmen 
Occulit et miris demulcet cantibus aures. 

Infra serpit humi contortis lapsibus anguis 
Lubricus irarum jaculo mortisque veneno 
Obsitus improbidoque inhians sibi gutture pastus 
Attactos obiter longaque recludit in alvo; 

Quin etiam tardo prospectans tempore praedam 
Ante fores cellae, trunco protecta vel herbis, 
Parvula tunc minimum depromit aranea corpus 
Viro feta necemque ferens balantibus atram 
Atque lacertosis morsu quandoque bubulcis. 

Prorepit pariter ferratus terga lacertus, 

Notas mille vias per dumos circumit audax 
Hostis declinans vultus et edulia cortis 
Sollicitat manditque avide sua furta potitus; 

Post ubi deprensus letum que evadere doctus, 

Ter centum jactis quae terra confovet ovis, 
Nodosam praepes moto cit in aere caudam, 

Ad tutos vafre properat remeare penates. 


* Sunt cataractae insuper 250 seu lapsus aquarum ingenti latitudine atque 
altitudine, medio loco sitae intra fines brasilensium argentinorumque, quarum 
notissima ea est «Rio Iguazu» quam dicunt vulgari sermone. Quamplurimi, ne 
socordes quidem, hiemis praesertim tempore, quo abundantius fluunt imbribus 
aequinoctialibus, visendi causa adeunt viatores; earumdemque origo et initium, 
quae ore hominum traditur, fabella enarratur. 

Plurima turba loquax et multis dedita mimis 
Densati nemoris celatus simius umbris 
Quem credas hominis forsan simulare figuram, 
Pendulus en cauda cunctos percurrere truncos' 
Gaudet et assiduis montes garritibus opplet. 

Conspicimus nullis conclusos finibus agros 
Graminis undantes opibus, quod dente juvenci 
Delibant cupido meritorumque agmen equorum; 
Aequore sic dominis armentum pascit amoeno 
Carpere jam solitum frondosi semina prati 
Lanigerumque greges campis tabulantur opimis; 
Arba patent segetum, quas pectit flatibus aura, 
Trudere quae valeant confertis horrea granis. 

Humano veluti complexae corpore venae 
Sanguinis humectant vivacis membra fluentis, 
Pinguibus in cultis numerosus labitur amnis. 

Finis egens largo roratur flumine 1 tellus 
Cernere quod plenis poteris turgescere nimbis 
Ad maris usque sinus vastos deducere fluctus. 
Fruge vadum multa pandas sulcare carinas. 

Hoc quondam litus dono servabat avorum, 

Indicus has terras populus dicione colebat. 

Hic riguo, ut perhibent, pascentes margine tauros 
CAINGANGUES, patria dixerunt voce priores, 

Dux gentis sacro tutatur foedere IGOBUS. 

NAIPA fuit, natas inter praestantior omnes, 

Filia supremo nimium dilecta parenti: 

Fronte super nivea, vultus nitet illa decore 
Sidereos gestans oculos; tunc gemma capillis 
Nexa micat flavis teretique monilia collo 
Fulgebant. Cunctosque capit pulcherrima et omnes 
Corporis egregiam mirantur virgine formam. 

Exardens animi princeps Martisque paratus 
Castra sequi victor plenus juvenalibus annis, 
Regni sede fuit florens virtute TOREBUS: 

Hanc ubi praeteriens vidit totusque tuendo 
Haesit formosaeque perivit amore puellae. 
Tempora procedunt; totam lymphatus in urbem 
Noctes atque dies insanus duxit et altis 
Usque jugis juvenis moerentis verba resultant. 


1. Vernacule: Rio Parana. 



In rerum natura miracula 

Ecce diu cari stat patris fixa voluntas 
MABOJO primam natae sacrare juventam, 

Aras quae servet, sanctos quae suscitet ignes 
Et devota sacris majorum more receptis 
Candida legitimum vestalis munus obiret 
Ipsa deo; ventroso quem similem improba finxit 
Ingluvies turdo, grandaevi sanguine cretum 
TUPAE, serpentis parilem spectamine caudae. 

Ille opifex mundi, cunctarum lege ferebat 
Aequis sancita fatis moderamina rerum. 

Sacra ferebantur veteri jam denique ritu 
Festivaeque sonant populi per compita laeti 
Laudes et valido fervescunt pocula musto: 

At propiore calent, Indis saltantibus, aestu 
Pectora promissis juvenum constricta duorum. 

Jam ergo laetitia reliqui vinoque madentes 
Plausibus ingeminant hilares iterantque choreas 
Et meritas patri certant persolvere grates 
Laetis quod famulis onerarat fercula mensae; 

Omnibus invisus, tectis arisque relictis, 

Inclusus tenebris per amica silentia noctis 
Depositaque mora ambitumque capessere cursum, 
Litore semotam confestim solvere cumbam, 

Raptim quam fragilem fluvio vehat unda secundo 
Taedarum impatiens socius festinat uterque. 

Vix ubi Mabojus dio persentit numine cursum 
Amborum molitum et vestali munera nupta 
Diri ejecta dei, Indorum qui rure ministrat, 

Saevis elatus furiis, tellure sub ima 

Se abdidit atque ferox multum sua membra retorquet; 

Intremit illa diu (pueri formidine pallent) 

Motu sic subito; rimis rescissa profundis 
Inmanes aperit caveas et saxa refringit 
Queis male surgentes cautes sub fluminis alvo 
Asperrimamque viam nautis fugientibus offert; 
Ingentique simul fluvius se findit hiatu 
Seque redundanti in praeceps vertigine jactat. 

Haec inter, tanto in fossam ruit impete flumen, 

Tot sursum nebulis lapsus consurgit aquarum 
Aurato superi perculsis fulgure solis 
Ut passim centum pluvios mireris et arcus. 

Divinant pueri minitans horrore barathrum, 
Turbine sed flexo miserorum puppis adacta. 
Audet quo socors vix insultare viator, 

Illiditur, pessumque dedit tumulata sub undis. 
Tanto purus amor sortitur funere finem 
Conditaque est vitreis insontis vita sepulcris! 

Sic furor infestus precibus placabilis ullis 
Et mollire feri coeperunt vindicis ira. 

Hospitis horrisonam circum visentis abyssum 
Corripiunt pavidam casus spectacula mentem: 
Vorticibus tortis semper conspersa profundo 
Gurgite pressa latet, rupis durata figura, 

Naipa sui thalamis indelibata mariti. 

Interea caveas servans et conjugis aedes, 

Nubila disjiciens flammatus corde Torebus 
Aeternum perstat nutatque cacumine Palma. 

Concha legit lymphae montem per inane cadentis 
Ingens et fervet stagnantis imagine fontis; 

Post, iter inflectens celeri fugit agmine rivus 
Largior et laeto depingit gramine ripas 
Assuetasque operi quoque praeterlabitur urbes 
Donec in ignoto refluat per saecula ponto! 


Raymundus Sarmiento, C. M. F. 

Commentariorum, qui «CRISTINA» inscribuntur, Moderator 
Constitucion 1071 

BONIS AURIS (Buenos Aires) in Argentina 



SS. VIRGINI ROSARII POMPEJANAE 

SUPPLICATIO * 


L 


Augusta Regina Victoriarum, Virgo Paradisi domina, cujus po 
tenti nomine laetantur caeli, terrore tremunt abyssi, gloriosa Regina 
Sacratissimi Rosarii, nos omnes fortunati filii tui, quos bonitas tua 
hoc saeculo elegit ad tibi Pompejis erigendum templum, hic ad pe- 


* Apud Italos, etiam apud exteras gentes, jam centum fere annos, magna 
erga SS. Virginem Rosarii Pompejanam est pietas. Hanc Supplicationem coni 
posuit Bartholus Longo, praeclarus causarum actor idemque vir humanissi¬ 
mus. Qui (Latiani, in Brundusino, anno 1841 natus; Pompejis anno 1925 mor¬ 
tuus), cum juvenis positivismum secutus esset, post magnam animi pertur¬ 
bationem non solum ad Christi religionem rediit, sed totum ad alios adju¬ 
vandos atque ad Sanctissimi Rosarii devotionem propagandam se dedit. Nam 
Fornari abbatis, Prisci archiepiscopi Neapolitani, Joannis Bosco amicus, et 
maxime homines in carcere inclusos curavit eorumque dilexit filios, quippe 
qui non originem neque vultum, sed animum hominis vel pueri animadver¬ 
terat; et anno 1876 in loco vasto et pestilenti, qui hodie frequentissima urbs 
Pompeji est, aedificare coepit nunc celeberrimum templum Mariae Virgini 
Sanctissimi Rosarii dicatum, prope quod hodie orphanotrophia et scholae 
et officina typographica et museum et bibliotheca et alia benefica instituta 
vigent florentque. 

Bartholus Longo fuit ipse egregius et fecundus scriptor, ex cujus operi¬ 
bus mentione sunt digna quae inscribuntur: Storia dei Santuario (1890); Per 
Veducazione morale e civile dei figli carcerati (1895); La guida dei carcerato 
alia sua morale riabilitazione (1905); Vultimo voto dei mio cuore (1925); ne 
alia silentio praeteream: Vie meravigliose della Provvidenza; S. Domenico 
e Vlnquisicione; La Vergine romana S. Cecilia. 

des tuos prostrati, hoc sollemni die, quo tuos novos in terra idolo¬ 
rum daemonumque celebras triumphos, lacrimis nos effundimus ani¬ 
mos nostros eadem qua filii fiducia tibi nostras patefacientes mi¬ 
serias. 

Ex hoc throno clementiae, ubi Regina sedes, te precamur, verte, 
Maria, oculos tuos misericordes in nos, in omnes familias nostras, 
in Italiam, in Europam, in universam Ecclesiam: miserere curis in 
quibus versamur, miserere aerumnis, quae vitam nostram contris¬ 
tant. Vide, Mater, quot quantaque pericula et in animo et in cor¬ 
pore cingant nos, quot quantaeque calamitates atque afflictiones 
cogant nos! Mater, retine justitiam irati Filii tui, vince clementia cor 
peccatorum: sunt enim fratres nostri, sunt filii tui, qui sanguine 
steterunt dulci Jesu et cultri vulneribus tuo mollissimo Cordi. Ho¬ 
die, Mater, ostende te omnibus, qualis es, Reginam pacis ac remis¬ 
sionis. 



Verum, verum est nos primos, nos filios tuos, peccatis iterum in 
animo nostro crucifigere Jesum atque iterum transfigere Cor tuum: 
digni sumus, fatemur, asperrimis flagellis. Sed Tu recordare te in 
Golgotha monte ultimas illius divini Sanguinis stillas ultimumque 
moribundi Redemptoris collegisse testamentum. Quod Dei testamen¬ 
tum, Sanguine Hominis ejusdemque Dei sancitum, declarabat te 
Matrem nostram, Matrem peccatorum: Tu, igitur, Mater nostra, Tu 
es Advocata nostra, Tu Spes nostra. Et nos gementes ad Te suppli¬ 
ces tendimus manus, clamantes: miserere! 

Miserere, Mater bona, miserere nobis, animis nostris, familiis 
nostris, propinquis nostris, amicis nostris, defunctis fratribus nostris, 
sed maxime inimicis nostris miserere atque illis omnibus, qui 
Christianos se dicunt, cum amabile Cor Filii tui lacerent. Misericor¬ 
diam, ah! misericordiam imploramus hodie, errantibus gentibus, uni¬ 
versae Europae, universo orbi terrarum, qui ad Cor tuum confessus 
redeat. Miserere omnibus, Mater misericordiae! 



SS. Virgini Rosarii Pompejanae supplicatio 


17 


III 


Quanti stat tibi, Maria, exaudire nos? Quanti stat tibi salvare 
nos? Nonne Jesus in manibus tuis omnes posuit thesauros gratiarum 
suarum suaeque misericordiae? Coronata Regina Tu sedes a dextra 
Filii tui, immortali gloria redimita praeter omnes Angelorum choros. 
Tu dominium tuum extendis quantum extenduntur caeli, et Tibi ter¬ 
ra atque creaturae omnes, quae in ea habitant, sunt sujectae. Do¬ 
minium tuum usque ad Infernum extenditur: Tu sola, igitur, e Sa¬ 
tanae manibus nos eripis, Maria. Tu es, Dei gratia, omnipotens: Tu 
sola, igitur, nos salvare potes. Quod si negas te nos adjuvare velle, 
cum filii ingrati et indigni auxilio tuo simus, dic tamen nobis ad 
quem confugiamus, ut a tot flagellis liberemur. Heu numquam Cor 
tuum Matris patietur se videre nos, filios tuos, perditos! Puer, quem 
in tuis genibus, mystica Corona, quam in tua manu miramur, spem 
dant nobis Te nos esse exaudituram. Atque nos, omnino Tibi con¬ 
fisi, ad tuos pedes nos prosternimus, tamquam debiles filios in 
bracchia tenerrimae matris nos proicimus, et hodie, hodie ipsum, a 
Te exoptatas exspectamus gratias. 


IV 


Ultimam gratiam nos nunc a Te, Regina, imploramus, quam no- 

* 

bis hoc sollemni die negare non potes. Concede nobis omnibus amo¬ 
rem tuum continuum et in primis maternam benedictionem. Mini¬ 
me, minime nos e tuis genibus eripiemus, donec nos benedixeris. 
Benedic, Maria, hoc momento Summum Pontificem. Priscis lauris 
tuae Coronae, antiquis triumphis tui Rosarii, quibus Regina Victo¬ 
riarum vocaris, etiam hunc, precamur, adjunge, Mater: triumphum 
concede Religioni humanaeque societati pacem. Benedic Episcopum 
nostrum, Sacerdotes et praecipue omnes qui ferventer tui Templi 
honorem curant. Benedic denique omnes socios tuae novae Aedis 
Pompejanae et quotquot colunt foventque pietatem in tuum Sacra¬ 
tissimum Rosarium. 

Rosarium benedictum Mariae, dulcis Catena quae nos cum Deo 
constringis, Vinculum amoris quod nos cum Angelis conjungis, 
Turris salutis in impetu Inferni, Portus securus in omnium naufra¬ 
gio, Te nos numquam relinquemus: Tu nobis eris solacio in hora 
mortis, Tibi ultimum osculum vitae quae exstinguitur. 

Atque ultimum verbum e nostris pallidis labris tuum suave no¬ 
men erit, Regina Rosarii Vallis Pompejorum, Mater nostra carissi¬ 
ma, unicum Refugium peccatorum, summa Consolatrix afflictorum. 
Ubique benedicaris, Maria, hodie et semper, in terra et in Caelo. 
Arnen. 


Latine convertit 
Richardus Avallone 
SALERNI in Italia 



COMMERCIUM EPISTULARUM 

INTER SOCIOS 


Richardus Avallone Josepho Mariae Mir s. 


Mitto tibi, clarissime et carissime Pater, meam interpretationem 
latinam illius Bertholi Longo Supplicationis SS. Virgini Rosarii Pom¬ 
pejanae. Quae interpretatio non ut lusus ingenii nata est, sed ut ani¬ 
mi necessitas, ut debita gratia. Mihi usque a puero magna fuit devo¬ 
tio tum Christo tum Virgini Mariae, quae devotio —praecipue in 
Virginem Pompejanam— in me aucta est magis etiam quod semel 
ex periculo mortis evasi in eruptione Vesuvii anni MCMXLIV (nam 
mense martio illius anni paulum afuit quin Neapoli rediens morte 
Pliniana perirem) et iterum effugi, una cum uxore et duabus filiolis 
meis, in gravi concursu vehiculorum apud Pompejos mense Septem¬ 
bri anni MCMLXVI. 

Meam igitur meorumque incolumitatem semper tribui, recte et 
jure, Pompejanae Virgini, quam ob rem semper mihi in animo et 
in votis fuit Bartholi Longo Supplicationem in latinum convertere. 

Haec vota nunc tandem, subsicivis temporibus, ad effectum ad¬ 
duxi et spero me quodammodo propositum assecutum esse. 

Utrum bene fecerim necne tu dices: ego audeo tantum te exorare 
ut interpretationem meam in vestra nobilissima Palaestra Latina, 
tam docta et religiosa, edere velis. 

Magnam spem in tua mihi notissima benignitate ponens gratias 
tibi ago plurimas pro tuo exoptato assensu. — Cura ut valeas. 

Omni animi motu 


Richardus Avallone 
amicissimus tuus. 


Kal. sept. a. MCMLXXI, Salerno. 

J. M" Mir, C. M. F. 


Josephus M. a Mir C. M. F. Richardo Avallone sal. pl. 


Cum ex Hispania redii, in aliis quae in mensa scriptoria recon¬ 
debantur epistulis, tuam inveni ineunte m. septembri datam. Nescio 
qua ratione ad me remissa non sit, cum alias in Hispania accepe¬ 
rim epistulas ab urbe Roma ad me delatas. 

d 

Deinde, pauci interjecti sunt dies quibus Mandelae circulum de 
Horatio habuimus: cui cum adesse in animo constituissem et cotti- 
die Romam redissem, tempus minime suppetebat ut ad te rescri¬ 
berem. 

Nunc autem magnopere te laudo et de tua christiana et filiali 
pietate erga Virginem Mariam et quod Supplicationem Pompejanam 
latine reddere voluisti. Quam iterum iterumque legi, mihique ad¬ 
modum placuit eamque prorsus probo. 

Attamen, ut mihi visum est —sine ut sententiam libere expro¬ 
mam— exteri cives qui hanc in Italia pernotam Supplicationem le¬ 
gent, fortasse hujus devotionis rationem non omnes plene intelle¬ 
gent. Quam ut commodius mente comprehendant; qua re non addis 
adnotatiunculam, paucis tamen verbis, de tempore quo Pompejis 
templum Beatae Virgini exstructum ac dicatum est, de Supplicatio¬ 
ne ipsa et de communi omnium pietate apud Italos erga Virginem 
Mariam a Rosario Pompejis veneratam? Quod si ad manus mihi 
esset libellus qui haec explicaret, ego ipse rem perficerem. De re 
tamen tu videris... 

Deinde, sententiam tuam, qua Patrum latinitatem et Ecclesiae 
vehementer alias defendisti, hoc scripto tuo comprobatam perspicio 
(ut in verbis et locutionibus: «afflictio, devotio, infernum, miserere 
nobis, in hora mortis, nos benedixeris», alia). 

Paucissima tandem —ignoscas velim— tibi recognoscenda propo¬ 
nere audeo: 

I, b: «afflictiones cogant nos» (= opprimant nos?); 

III: «Heu numquam Cor tuum Matris patietur se videre nos...» 
—Nonne deleri posset pronomen illud se? 

«Hodie ipsum»: adverbium in substantivum mutasti, auctoritate 
fortasse Martialis (5,58,12) innixus, qui scribit: «Cras istud, Postu¬ 
me, quando venit»? 

IV: «Vinculum amoris quod nos cum Angelis conjungi/» (textus 
italice scriptus habet: conjungis). 



Commercium epistularum inter socios 

Novi quantis districtus sis occupationibus, sed si quid temporis 
nactus eris, quid senseris de iis quae supra dixi a te exspectabo. 

Patrem Molinam, Palaestrae Latinae Moderatorem, rogabo ut si 
id fieri possit, tuae Supplicationi edendae in proximo fasciculo Pa¬ 
laestrae locum servet. 

Probasne ut superior epistula tua latine scripta etiam typis 
edatur? 

Iterum de tua in me benevolentia, de photographia benigne mis¬ 
sa, deque tuis verbis maximam habeo gratiam. 

Cum tuis vive libenter et vale. 


Roma, die 17 m. octobris a. 1971. 


Richardus Avallone Josepho Mariae Mir s. p. d. 


Excusa, doctissime Pater, suavissime amice, tarditatem mearum 
litterarum: culpa est non calami, qui semper currit, non animi, qui 
totus tuus est, sed munerum laborumque in mea studiorum Univer¬ 
sitate. 

Gratias tibi ago plurimas pro tuis humanissimis verbis; libenti 
et grato animo probo ut superior epistula mea latine scripta etiam 
typis edatur. 

Libentissime tibi mitto adnotatiunculam de templo Pompejano 
e jusque conditore, quam corrigere et contrahere potes. 

Quod ad tuas observationes attinet respondeo: 

I, b: «afflictiones cogant nos» = «opprimant nos»; sed fortius 
est «cogant nos». 


III: «Heu numquam Cor tuum Matris patietur se videre nos». 
Ciceronem sequor (nam apud Ciceronem est «pati» cum accusativo 
et infinitivo); sed tu, elegantius, dele se , eodem quo historici modo. 

«Hodie ipsum»: Ciceronem sequor, qui habet: «nunc ipsum» 
(ipsum = adverbium). 


IV: «Vinculum amoris quod nos cum Angelis conjungit». Con¬ 
jungit recte reddit italicum «unisce» («Vincolo di amore che unisce 
agli Angeli»). 

Gratias, gratias. — Cum meis te valere jubeo, 
faccepta die 11 m. januarii a. 1972]. 


Richardus Avallone 
amicissimus tuus. 

Josephus Maria Richardo suo sal. pl. 


Tibi, amplissime vir mihique carissime, quam maximas ago gra¬ 
tias quod admodum cumulate omnia perfecisti. — Noveram te mul¬ 
tis scholarum curis aliisque negotiis implicari ac gravari: quae om¬ 
nia assiduo labore et bonae animi pace superasti. 

Tua ad Moderatorem Palaestrae Latinae mittam. 

Scribas licet de libro meo —Nova verba latina dico— in com¬ 
mentariis Lusitanis Euphrosyne. 

Vale in Domino plurimum. 

Roma, die 16 m. jan. a. 1972. 


Jos. M. Mir, C. M. F. 



ZENONIS 

FRANCISCALIS CAPULATI 
SEPULCRUM * 


Mane tuum rutila collustrat luce sepulcrum 
exoriens, Zeno, sol refovetque tepens. 

Quae roseo nuper tenuique colore rubebant, 
candidulo nubes paene nitore micant. 

Paulatim somno velut expergiscitur alto 
atque sacer campus fervet amore pio. 

Qui gelidis tumuli nigrabant nocte tenebris, 
lustrati solis lumine, rore nitent. 

Nomineque insculptus lapis est qui in pace sepulti, 
herbosa quae crux brachia pandit humo, 
nocturno omnino detersa humore renident, 
clarior in tumulis emicat atque nota. 

Quae somno jam victa caput condebat sub alas 
ramis insistens, garrula cantat avis, 
cursibus et variis, querulis stridoribus aer 
undique luce scatet fulgidus aetheria. 

Plumea cum puerum parvi sub tegmine tecti 
culcita te, Zeno, blanda sopore levat, 
ac mens in somnis per florida rura vagatur 
dum te sopitum somnia laeta tenent, 
primo mane avium cantu expergisceris, atque 
extemplo supplex ad sacra templa venis. 

Te postquam juvenem Francisci excepit amati 
coenobium, ac cingis flexile fune latus, 
excitat haud aliter te prima luce diei 

quae ramos inter dulcis alauda canit. 

At jam sol properat caeli contingere metam, 
nubibus emotis fulgidiorque nitet. 

Stridula clathororum crepuere repagula, verso 
ferratae resonant cardine jamque fores. 

Haud mora: multa dolens secum celer advenit hospes 
respersus lacrimis ora genasque vagis, 


* Cfr. infra propositum hujus carminis quod ab auctore ipso per epis¬ 
tulam explicatur. 

atque tuum recta, Zeno, petit ille sepulcrum: 

brachia sic natus quaerit amata patris. 

Hic quondam in sacro placidum te saepe cubiclo 
expertus patrem est crimina corde gemens. 

Cui tu turbato pacisque bonique minister 
dein concedebas usque quiete frui. 

Sed cum te demum Deus ad suprema vocavit 
gaudia, recludens limina sancta poli, 
perditus ille sibi visus, fulciminis expers, 
huc desiderio saepe tui properat. 

Ora rigans lacrimis, imo suspiria mitem 

te pius alloquitur dulcia corde trahens. 

Cui tu sollicitus large solacia praebes, 
hinc ut mente sua laetior ille abeat. 

Sed magis adveniens coetus jam crescit in horas 
atque velut vivum te pia turba premit. 

Et tibi mordacem gestit committere curam 

quisque suam, atque tuam nunc prece poscit opem. 
Te pater auxilium rogat ut commotus amato 
filiolo, in vitium ne ruat, ipse feras. 

Quem tacitus quondam secreto pane juvabas, 
a te nunc etiam sperat et ille cibum. 

Qui mala membra trahit morbo vexata, valere 
posse iterum fidit, te rogitante Deum. 

At quo jucundo completur paene susurro 

ser, tamquam avium huc adveniente grege? 

Te, Zeno, pueri quaerunt sacrumque sepulcrum 
atque ferunt manibus flores serta tibi. 

Quos appellabas dilectos jure nepotes, 

corde quibus fueras tu quoque carus avus, 
marmoreum intento circumdant ore sepulcrum, 
compressis sensim vocibus atque silent, 
effigiemque tuam modo contemplantur amatam, 
atque inter sese post modo verba serunt. 

Ac sibi quisque aegre te immotum suadet inertem 
in loculi subita morte jacere sinu. 

Te memori mitem patrem nunc mente revisunt 
filiolis sapiens qui pia verba dabas. 

Suaviter adridens, praebens os semper et idem, 
caeli monstrabas omnibus usque viam. 

Cum grege verus avus ludebas saepe nepotum 
seria tunc solitus jungere dicta jocis. 

Si qua illis trepidis haud inscia pectora tristis 
cura premit, sollers nubila caeca fugas, 
consiliisque tuis frontes animosque serenas, 
ac spectare pios semper ad astra jubes. 

Quin poterant pueri plene tecum esse beati, 
ardebant qui omnes mutuo amore tui? 

Cur igitur vita extemplo necopinus abisti, 

nec puerorum usquam tunc tibi cura luit? 

Haec sibi deflentes commota mente volutant, 
somnia et haec fingunt pectore cara suo. 

Vix te lassatum poterant jam ferre labore 

membra, neque audebant protinus ire pedes, 
cum Franciscus aditque Deum supplexque precatur 
regna ut te liceat ducere ad alta sibi. 

Cui manibus sursum passis et rite roganti 
confestim atque libens adnuit ipse Deus. 

Tunc caeli velut albentis per templa videres 
agmina delabi fulgida caelicolum. 

Ante omnes Franciscus iter dux indicat, atque 
omnibus intendit mox aperire viam. 

At patris impressos gressus Antonius urget, 
concordi studio denique teque petunt. 

Sicut alauda canens flaventibus exsilit agris 
atque alti scandit caerula laeta poli, 
caelicolae haud aliter laete accepere canentem 
ad summum properi teque tulere Deum. 

Sic pueri censent vita cessisse beatum, 

teque putant semper, Zeno, favere sibi. 

Sed petit usque tuum deinceps pia turba sepulcrum, 
dum rosea nubes vespere luce rubent. 

E turri sacrum ses tunc lentis ictibus alta 
tam propere longum deflet abisse diem, 
hortaturque omnes repetant sua tecta libenter, 
atque refecta cibo membra quiete juvent, 

Ac jam ferratae vertuntur cardine postes, 
impositae claudunt denique clathra serae. 

Cuncti abeunt velut inviti, sed pectore certi 

quam primum ad tumulum, Zeno, redire tuum. 
Namque in te mors est minime dominata, sepulcro 
sed nos alloqueris vocibus usque piis. 



26 


Theodorus Ciresola 


Theodorus Ciresola Mariano Molinae Palaestrae Latinae Moderatori, s. p. d. 

Carmen, quod tibi mitto edendum, si tibi videtur, Franciscalem capulatum 
celebrat, cui nomen fuit Zeno. Qui, Veronae natus anno MDCCCXCV, maxi¬ 
mam vitae partem egit Patavii, ubi successit Leopoldo sodali, Franciscali pa¬ 
riter capulato, qui in poenitentiae sacramento administrando in coenobio 
Patavino, quod a Sancta Cruce nominatur, tantam sibi pietatis famam com¬ 
paravit, ut ab omnibus sanctus habitus sit. Itaque brevi, ut est in votis om¬ 
nium qui eum noverunt, atque ejus gratia criminum confessione animorum 
sordibus se exuerunt, in beatorum numerum adsciscetur. 

Cujus exemplum secutus Zeno omnium sibi bonorum laudes conciliavit, 
ad sacrum poenitentiae tribunal adeuntes benigne excipiendo. 

In commentariolo autem, qui «La Madonna dei Monte» inscribitur, singu¬ 
lis mensibus epistulam ad pueros edebat, quos per jocum nepotes nuncupa¬ 
bat, cum sibi nomen avi indidisset. 

Supremum diem obiit anno MCMLXIV, atque eadem sanctitatis laude iis¬ 
dem dignus honoribus, quibus ejus decessor Leopoldus, habitus est. 

Hanc notitiam, si tibi videtur, carmini adice, ut legentibus manifestum 
sit quis fuerit Zeno, Franciscalis capulatus, de quo in carmine agitur. 

Gratias quam maximas tibi et ago et habeo. Menor tui semper sum. Esto 
tu quoque mei. Etiam atque etiam vale. 

Dabam Mediolani a. d. Kal. Julias a. MCMLXIX. 


Prof. Theodorus Ciresola 

Viale Brianza, n. 22 

20127 — MILANO (Mediolani in Italia) 



QUAENAM CORNELI NEPOTIS VITAE 
ADULESCENTIBUS ILLUSTRANDAE SINT 


«Vitae excellentium ducum», a Cornelio Nepote scriptae tempo¬ 
ribus dissimillimis aevi Augusti, in quo omnes rerum scriptores lau¬ 
des summarum rerum romanarum copiosissime persequebantur, bre¬ 
viores sunt. Studiosis ac discipulis singularissimae et notissimae 
sunt Hannibalis, Catonis atque Attici vitae (haec est omnium am¬ 
plissima): prima digna est, quae adulescentibus illustretur propter 
quandam admirationem atque animi magnitudinem, quam Cornelius 
Nepos viro huic Romanis infestissimo tribuit; secunda propter illius 
senis vitae sanctitatem, morum gravitatem ac litterarum magnum 
amorem; tertia quadam expositionis perspicuitate ac studio, quod 
ad temporum ordinem pertinet. 

In « Excellentium ducum vitae » componendis, rerum scriptor sibi 
proposuit, ut Romanas res scriberet, quae, ex sua sententia, maxi¬ 
mae magnorum atque illustrium virorum essent: nam in hoc libro 
sua quisque dux virtute atque ortu (Romani atque externi) ita 
colligitur, «quo facilius collatis utrorumque factis, qui viri praefe¬ 
rendi sint, possit judicari» ’. 

Plutarchus in suis «Vitis parallelis» hunc scriptorem secutus est, 
cujus autem «Vitae» vivida perfectione ac summa simplicitate ca¬ 
rent, quam contra in Chaeronensis «Vitis» admiramur, in quibus 
unusquisque dux et in publico et in privato nobis ostenditur. Cor¬ 
neli Nepotis aridae, circumscriptae ac parum subtiles sunt «Vitae»; 
tamen quadam urbanitate nitent atque ita facilis et expeditus est 
scriptor ad dicendum, ut de eo Aulus Gellius hoc bonum judicium 
proferret: «Rerum memoriae non indiligens» 1 2 Cornelius noster. 

His praemissis, Hannibalis Catonisque Censoris adulescentibus 
vitae illustrandae sunt, praecipuis his causis. Hannibal, quem «du¬ 
rum, dirum, perfidum, abominatum» Horatius appellat 3 , vehemen¬ 
tissime nobis a Cornelio Nepote illustratur, qui virum hunc, summa 
virtute ac superba quadam animi magnitudine praeditum, ante ocu¬ 
los nostros ponit. Carthaginiensis enim vir fortissimus, immo vero 
omnium callidissimus est, qui, cum armis careat, dolo atque consilio 
strenue pugnat et semper hostes superat. Mirum hujus ducis inge¬ 
nium aperte perspicit scriptor, qui de eo judicium tanta laude ple¬ 
num fecit, ut Titus Livius illud quasi virtuti ac sacro Romano no¬ 
mini ignominiosum repudiaverit: «Nisi domi civium suorum invidia 
debilitatus esset, —ita Cornelius Nepos— Romanos videtur superare 
potuisse» b 

1. Nep., Hann., cap. XIII, 4. 

2. A. Gell., Noctes Atticae, lib. XV, cap. 28. 

3. Cf. Hor., Od., lib. II, 12, 2; III, 6, 36; IV, 49; Epod., 16,8. 

5. Nep., Hann., cap. I, 2. 

Nullus historiae heros occultior atque exitiabilior quam Hanni¬ 
bal fuit, cujus tantum nomen Romanos maxime perterrebat cum, 
summo furore incensus, ad Urbis portas appropinquabat. Invidia 
suorum, quorum injurias illatas minime ultus est, quia in Romanos 
tantum implacabile odium cruentamque iram, sicut rabidum anguem, 
in pectore fovedat, proditus, domo expulsus, fortuna sua spoliatus, 
ac timens ne capite dammaretur, tamen unam generis humani par¬ 
tem, quae ne victa discedat fortiter contendit, hic dux agere nobis 
videtur. Nam trans Mare Nostrum Romanis lati fines bello adipis¬ 
cendi ac terribilis hostis, scilicet vir unus, metuendus et profligan¬ 
dus videtur fuisse. 


Rerum scriptor privato odio non persequitur Hannibalem, cujus 
rarissimam et ingenii et animi virtutem perspicit; et in postremo 
capite, in quo de ejus morte disputat, quasi maestum ac sollemne 
vale tanto viro his verbis dicit: «Sic vir fortissimus, multis variisque 
perfunctus laboribus, anno acquievit septuagesimo» 5 6 ; quod verbum 
«acquiescere» tantum virum inquietum ac vexatum optime decet. 

Altera «Vita» digna, quae adulescentibus legatur ac facile illus¬ 
tretur, est Catonis Majoris, Censoris quoque appellati, quae alterius 
amplioris est compendium, quam rerum scriptor Attici rogatu 
scripsisse his verbis declarat: «Hujus de vita et moribus plura in 
eo libro persecuti sumus, quem separatim de eo fecimus rogatu 
T. Pomponi Attici» 

Omnium civilium ac rectarum virtutum, temporibus illis summae 
corruptionis plenis, nobile apparet nobis exemplar hic gravis ac ve¬ 
nerabilis senex, de quo his verbis judicium Cornelius Nepos facit: 


«In omnibus rebus singularis fuit industria: nam et agricola sollers 
et peritus juris consultus et magnus imperator et probabilis orator 
et cupidissimus litterarum fuit» 7 . Morum ejus sanctitas ac facto¬ 
rum honestas eminet adverbio «severe», quod saepius rerum scrip¬ 


tor repetit cum Catonem jure rem publicam administravisse, provin¬ 
ciis severe praefuisse, luxuriam repressisse, quae jam tum inciperet 
petulantius pullulare, breviter enarrat. Quas ob virtutes suscipere 
inimicitias non destitit Censorius, sed virtutum laude crevit. 


Utinam adulescentes nostri carissimi pariter laudari possint! Ca¬ 
tonis exemplo juvenes praeclare atque utiliter admoneri semper pos¬ 
sunt, ut morum sanctitatem ac vitae integritatem usque ad extre¬ 
mum spiritum servent. 


Prof. Aemilius Ptovesan 

Via Fontane 26 / A 31100 TARVISII (Treviso) in Italia 


5. Nep., Hann., cap. XIII, 1. 

6. Nep., Cat., cap. III, 5. 

7. Nep., Cat., cap. III, 1. 



DE RE COSMONAUTICA 


(eam, quae in n. 215 est edita, pars decima, et ea ultima, sequitur) 


(LIX) Septimo Cal. aug. MCMLXXI, tricesimo quarto minuto 
supra nonam horam (apud Foederatas Americae Civitates, decimam 
quintam in Italia), per effusam luteo vel potius rubro colore flam- 
man, motoria ignei jaculi, quod vulgo «Saturno 5» dicunt, sunt ma¬ 
chinamenta accensa: statim ingenti mole vehiculum, aut capsa quae 
dici solet, Apollo 15, e consueta jactuum plaga, quam vulgo Cape 
Kennedy nuncupant, per inania projectum est. Tres praecipuae par¬ 
tes adhaerent ei: vehiculi minoris nempe exemplar ad res quaslibet 
ministrandas constitutum, quaedam capsula multiplices malleolos 
custodiens ad varios motus transmittendos ( Endeavour dicta) et ve¬ 
hiculi iunaris exemplar ( Falcon dictum) in superficie satellitis se 
positurum. 

Plus quam decies centena milia spectatorum convenerant; alia 
multa vero aliaque ad televisificas capsellas aures oculosquc intenti 
tenebant. Totius molis volantis pondus eo pro praecedenti praevalet, 
quod tribus oneribus nunc primum constat: parva nempe automa¬ 
taria raeda (americano sermone jeep dicta) electrica vi lunare solum 
perlustratura; loculo, ubi sunt varia constituta instrumenta in sa¬ 
tellitis superficie collocanda, scientiarum principia investigandi cau¬ 
sa; duplicata commeatus copia pro diuturniore viatorum commora¬ 
tione in immensis caelorum spatiis. Quod pondus vero, etsi deminu¬ 
tum erit ob quandam combustam materiem, quae sit motoriis ma¬ 
chinamentis suppeditata, semper tamen praevalebit. 

Tribus circiter minutis actis, e navicula principe est prima ignei 
jaculi pars sejuncta, cum simul alterius motorium machinamentum 
.accenderetur. 

In hujus astronavis itinere tres seriae Americae classi viri prae¬ 
positi una simul versantur: David Scott, aeronauticae artis vetera¬ 
nus, James Irwin et Alfred Worden, nunc primum in cosmonautarum 
.album relati. Prima est cosmonautae Scott percepta vox: — Opti¬ 
mum — ipse inquit — usque permanet iter —. Quadragesimo sexto 
minuto supra tertiam posmeridianam horam (italice computatam), 
•astronavis Apollo terrestrem jam orbitam iniit, post duodecimum sci¬ 
licet exactum minutum quam fuit eadem in sublime projecta. 

Dum cosmonautae Terram circumeunt, Nixon, qui publicis Foe¬ 
deratae Americae rebus praeest: — Oh nullum aliud inceptum — in- 

quit — tanta gloriae ambitione nostra res publica flagravit: quod 
non solum hominum animos promptos demonstrat ad omnia quae¬ 
cumque ipsi temptent cognoscenda, sed maxime etiam confirmat 
quam magnopere unde originem trahant cognoscere oporteat. Non 
exigua nos spes teneat mirum Dei opus magis ac magis in aeva no¬ 
bis manifestum fore —. 


Vicesimo quarto minuto supra sextam posmeridianam horam, 
motoria tertiae ignei jaculi ( Saturno) partis est accensa machinula, 
ut, egressu jam ex orbita terrestri perfecto, in lunarem orbitam sta- 
tim efficeretur ingressus. Itaque, extrema aeronavis pars, postquam 
semiorbe se circumegerit, se vehiculi lunaris exemplar ( Falcon ) ver¬ 
sus, est rostri instar directa, eidemque automatis ac tenacibus un¬ 
cis adhaesit: primum igitur hujus incepti opus est optime, nec ultra 
praestitutam horam, effectum. — Dum interim Apollo 15 in luna¬ 
rem orbitam ineat exspectamus, res majoris momenti gerendas ordi¬ 
ne summatim enumerare liceat: 1) longiorem lunaris soli, non jam 
pedibus sed in raeda (anglico sermone; Lunar rover ) electrica vi acta, 
lustrationem; 2) usque ad Apennini lunaris radices explorationem 
triginta quinque chiliom. longe lateque progressuram; 3) lapidum, 
pulveris, cujusvis alius materiae, super vel infra superficiem luna¬ 
rem passim conspersae, collectionem; 4) complures satellitis imagi¬ 
nes cosmonautae Worden imprimendas, in vehiculo principe Lunam 
adhuc orbitanti; 5) exigui satellitis manu facti e capsae ostiolo in 
aetheria spatia projectionem. 

Antequam aeronavis in lunarem orbitam iniret, quod ad horam 
decimam posmeridianam, quarto Cal. aug., quin eventurum fuerit 
nunquam quisquam dubitavit, cosmonautae Scott, Irwin, Worden ad 
omnia et singula vehicul lunaris exemplaris ( Falcon ) instrumenta 
acrius inspicienda operam dederunt: certiores sunt ex eo facti suas 
quibusque instrumentis in eodem vehiculo compositas et ordinatas 
esse partes, praeterquam quod est quaedam reperta difficultas, quae 
impediebat ne inter caelestia ac terrestria spatia nuntiorum com¬ 
mercium per aetherias undas efficeretur. Quapropter, prima ac se¬ 
mihora, tertio Cal. aug., sunt in eandem naviculam ( Falcon ) ingres¬ 
si; quatuor autem post horas rursus egressi, in principem capsam 
( Endeavour) somno se refecturos receperunt. Duabus vix exactis ho¬ 
ris, eadem capsa mediam inter oppositas vires, et terrestris et luna¬ 
ris gravitatis, superavit regionem; quare celeritas, hactenus grada- 
tim deminuta, est denuo, ob majorem satellitis attrahendi vim, ali¬ 
quantum aucta. Itaque, paulo post decimam posmeridianam horam 
aeronavis Apollo 15 Terrae satellitem orbitare coepit; sic per dimi¬ 


diam horam, cum lertia ignei jaculi ( Saturno ) pars, jam antea ejecta, 
in superficie lunari illisa, tam vehementi ictu praefregit, ut «sisrno- 


graphium», nuper in eadem superficie, superiore expeditione, consti¬ 
tutum, soli tremorem indicaverit. Vehiculi lunaris exemplar interim. 

a potissima capsae ( Apollo ) parte una cum cosmonaulis Scoti et 
Irwin sejunctum, satellitis superficiem petiturum leniter labi coepit, 
ubi sensim se posuit, decimo sexto exacto minuto pridie Cal. aug. 
(more italico computato tempore). 

Est haec plaga quam quae maxime impervia: compluribus pas- 
sim interjecta foveis, quas rectius crateras dixeris, ad Apennini lu¬ 
naris radices late patens, cujus summa juga sublimius tolluntur; 
eidem finitimus est admodum depressus hiatus, propior aream, 
quam Imbrium Mare appellant. Postquam per aetherias undas terri¬ 
genis significavit quantum fuerit suus commotus animus, cosmonau- 
ta Scott, altera exactus hora postquam lunaris navicula solum atti¬ 
gerat, hujus ostiolum reclusit, propiorum circumspectus locorum 
imagines impressurus: «teletheca» enim imposita, et lenioris delap¬ 
sus et electricae raedae e navicula in lunarem superficiem dimotio- 
nis et explorationis initae imagines transmisit. Directa mox est raeda 
usque ad extremum hiatus marginem, tria milia circiter passum in 
altitudinem desidentis (italice: circa quattrocento metri), prope 
Apennini montes Ilaclley nuncupatos. Per octo circiter chiliom. pe¬ 
ragrare raeda perrexit; reliquam autem pervestigationem cosmonau- 
tae pedibus plus quam sex horis perfecerunt; cum retro versa redire 
coeperit, raeda, rotis ac motoriis instrumentis sui generis instructa, 
spisso operta pulvere inventa est; quae tamen saxorum, lapillorum, 
cujusvis alius e terebrata soli crusta materiae est sacculis onerata: 
quasi maris unda fluctuabat ipsa. Quod primum cum prospere suc¬ 
cessit opus, cosmonautae membra tandem requiete refectum in lu¬ 
naris vehiculi exemplar ( Falcon ) se receperunt. 

E somno, nona ac semihora Cal. aug., soluti, iidem, motoria ma- 
chinula, quae anteriores raedae rotas dirigebat, in integrum restitu¬ 
ta, alterius perlustrationis initium fecerunt, ad prima Apennini ( Had - 
ley ) declivia se conferentes: in itinere, de variis crateribus, in quos 
incurrerant, singillatim nuntium doctissimis Terrae viris recensue¬ 
runt. Aliquid temporis interdum sunt hic illic morati, saxorum col¬ 
lecturi fragmenta: quibus colligendis accidit quondam ut Scott, 
nescius quomodo — haud recte forsan corpus libraverat — cecide¬ 
rit; qui tamen, a comite Irwin sustentus, rursus erectior inambulare 
perrexit. Cum ad naviculam lunarem ( Falcon ) pervenerint, raedam 
vacuefecerunt sacculis, in quibus discripte lapidum fragmenta, pro 
sua quaeque varietate, condita erant. Antequam autem concubitum 
irent, duos passus in profundum solum terebrare voluerunt, quo ca¬ 
loris gradu satellitis crusta aestuet temptaturi nec non et alia inte¬ 
rioris materiae exemplaria praecepturi; suae demum nationis ve¬ 
xillum confixerunt: quarto quidem a prima expeditione perfecta. 
Potissimum prae ceteris id porro aestimandum, quod Scott voce ple¬ 
na, prae gaudio tamen identidem rupta: — Quod diu quaerebamus — 
exclamavit — jam tandem invenimus! — Nam duri saxi fragmentum, 

instar crystalli concretum, invenerunt, quod forsan peritissimi scien¬ 
tiae studiorum viri «anortite» 1 nuncupant, subviridi colore, quod¬ 
que vulcania quaedam eruptio antiquitus aliquando forte evomuerit, 
ex imis proinde satellitis visceribus ejectum: fortuita vere res de¬ 
signandi facultatem fecerit quibusnam vicibus, antiquissimis abhinc 
temporibus, nostri satellitis constituta fuerit forma. 

Memorandum etiam, his faustis augustis Calendis, nuntium e Lu¬ 
na P.P. Paulo VI transmissum, quo cosmonautis omen rependere 
placuit jam a Pontifice dictum, ut tantum inceptum eventurum pros¬ 
pere foret. Cui nuntio plurima in Gandidfianae arcis 2 platea fide¬ 
lium coacta turba effusius plausit. 

Membris somno refectis, inter tertiam lunaris soli perlustratio- 
nem est alia materies collecta ad trecentas ex toto circiter libras 
pondo; quaedam etiam terebra est nunc primum adhibita: instru¬ 
mentum nempe, quod e conexis ferratis hastis constat in longius 
aut brevius producendis, electrica vi actum. Placuit, praeter cetera, 
viro Scott legem illam experiri, ut ita dicam, quam jam quartum 
abhinc saeculum ille physicarum rerum studiosissimus, Galilaeus Ga¬ 
lilaei, enuntiaverat, ex illa Pisarum urbis turri illam prospere exper¬ 
tus: nam, e dimidia sui corporis altitudine idem Scott malleum ac 
plumam simul demisit, quae simul ambo solum tetigerunt, etsi e di¬ 
versa materiae natura. 

Tertia ac semihora posmeridiana, postridie Cal. aug., cosmonau- 
tae in lunarem naviculam sunt demum ingressi, cujus pars superior 
e reliquo vehiculi exemplari ( Falcon ), quatuor exactis horis, se¬ 
juncta, una cum aeriis hospitibus Lunam orbitare coepit, principem 
capsam ( Endeavour ), quasi praepetem alitem, insectatura, qua comes 
Worden tertium jam diem satellitem circumibat. 

Cum eadem vehiculi pars, non ita multo post, principem capsam 
arripuerit, Scott et Irwin una cum comite gubernatore sunt rursus 
versati; mox, pretioso onere, nempe sacculis varia refertis materie, 
sublato, e capsa ( Endeavour ) expulsa, in satellitis oris illisa suum 
invenerit finem. Tunc demum, paulo post undecimam posmeridia¬ 
nam horam, pridie Nonas aug., cum septuagies quater Lunam orbi- 
taverint, cosmonautae, potiore astronavis Apollo 15 motoria machi- 
nula accensa, quae Lunae vim gravitatis superaret, in Terram re¬ 
deundi causa iter retro versum aggressi sunt, non sine aliqua salu¬ 
tatione prius terrigenis transmissa. 

Reliquum postremo erat ut nova sublimior captaretur orbita, quo 
diutius minusculus quidam satelles, manu pridem confectus, inter 
inania proiciendus, tempori edaci resisteret: nam idem per integrum 


1. Metallicus lapis, qui silice, calcio, aluminio constat. 

2. Aestiva pontificum sedes non longe a Roma. 

annum magni momenti nuntios in Terram transmittet, donec in su¬ 
perficie lunari illisus confregerit. 

Conspicuam imaginum copiam, quae lucis ope sunt in orbitanda 
Luna impressae, in quandam arculam cosmonautae condiderunt: 
quibus deinceps novam satellitis tabulam, optime definitis et admo¬ 
dum perspicuis notis refertam, cosmographis atque cartographis di¬ 
ligentius describere licebit. 

Nonis augustis, quadragesimo minuto supra quintam posmeridia¬ 
nam horam (in Italia ex longitudine EST a meridiano Greenwich 
ad decimumquintum gradum computatam), est aliud effectum opus: 
Worden ex illa principis capsae ( Endeavour ) parte, ad res quaslibet 
ministrandas constituta, per ostiolum in immensum libere se pro¬ 
jecit, umbilicali quem dicunt tantum funiculo retentus, arculam re¬ 
cuperandi causa, qua cinematographicae taeniolae sunt conditae: est 
propria indutus tunica, sine qua ne comites quidem extra ostiolum 
se protendere poterant, si forte pervagantis saluti praesto esse opor¬ 
teret; at id mirabilius quidem, quod, ob alteram recuperandam arcu¬ 
lam, tam temerariam pervagationem iterare decuit. Qua duplici 
deambulatione feliciter perfecta, aerii viatores, ibidem simul versati, 
reditus iter perrexerunt. Cum subito mirandum en eis spectaculum 
obicitur: nam facultas ipsis contigit Terram inter Solem ac Lunam 
interpositam intuendi, ac proinde eandem Lunam, prae Terrae pro¬ 
jecta umbra, deficientem. Cui nihil aliud, arbitremur, simile usquam 
spectandum dabitur propter minimum a caelesti portento inter¬ 
jectum spatium. 

Quibus omnibus, antequam sumus narrationis finem facturi, 
postremam e rebus gerendis adjungere liceat: colloquium nempe 
cum diurnariis scriptoribus in Terra congregatis a cosmonauta Scott 
e sublimi per solidam horam habitum; quidam ex illis est etiam opi¬ 
natus illius duri saxi fragmentum, instar crystalli concretum, subvi¬ 
ridi colore, quod jam modo inter alia inventum diximus, multa pro¬ 
fecto mirabilia de Terrae nec non et ipsius Lunae origine pate¬ 
facturum. 

Jam demum finis. Quadragesimo sexto enim minuto supra deci¬ 
mam posmeridianam horam (in Italia more solito computatam), ae- 
ronavis Apollo 15, triumphans, Oceani Pacifici sequora attigit, vel 
potius est mergi paene coacta ob necopinam tertiae adapertilis um¬ 
bellae defectionem, non longe a sinu Honolulu, quem nuncupant, 
nempe ab insularum urbe principe Hawaii. Mox, per urinatores 
(nempe sub aquam natandi peritissimi), quos, verbo in alienum 
translato, ranas vulgo dicunt, e navicula fluitanti in quaedam gum- 
meam cymbam est cosmonautarum transitus expeditus, unde eos 
quaedam machina helicis instructa (italice: elicottero ), singulos in- 

torti chalybeii funiculi ope sublatos, in superno navis Okinawa tabu¬ 
lato deposuit, dum nautica turba elata voce laetans salutat. 

0 vere audax Iapeti genus America dignum! 

Ex quibus omnibus effici cogique potest, non dissentientibus 
ipsis rei cosmonauticae doctissimis viris, hanc expeditionem, quae 
tam prospere cesserit, quasi rerum hominumque triumphum signi¬ 
ficantem, non solum scientiarum studia, verum etiam humanarum 
artium rationes celebrare, quibus tantum sit aetas nostra progressa. 


Prof. Januarius Marinelli 
Via Salvator Rosa, 241 
NEAPOLI in Italia 

Mir, J. M., CMF. — Nova verba la¬ 
tina. In aedibus librariis Claret, Bar¬ 
cinone, 1971. Pag. 336. 

Cum multi viri docti nostrorumciue 
commentariorum lectores, qui linguae 
latinae vivae reddendae student, sae¬ 
pissime a nobis opusculum “Nova et ve¬ 
tera” inscriptum et a J.M. Mir. CMF., 
in Pontificio Instituto Altioris Lati¬ 
nitatis Prof. exaratum petebant, aeger¬ 
rime ferebamus hujus modi operis 
exempla jam diu esse apud bibliopolas 
exhausta. Nunc autem maxime perfun¬ 
dimur gaudio, cum hanc novam atque 
amplificatam editionem, quae longissi¬ 
me opusculum ante memoratum supe¬ 
rat et copia vocabulorum novorum aut 
novatorum et auctoritate et ratione 
scientifica, iis quorum interest nuntiare 
possimus. En operis novi ratio ex ip¬ 
sius auctoris verbis desumpta: “Quae 
in singulis Commentariorum (Palaes¬ 
trae Latinae) fasciculis edita sunt, in 
unum volumen componenda et com¬ 
plenda putavi: ut, quae a paucis tan¬ 
tum percepta sunt, multis nota fiant 
et in usum et consuetudinem, si id fie¬ 
ri possit, inducantur”. Scitissimam pro¬ 
bamus eamque eruditissimam praefatio¬ 
nem quam habet Prof. J. M. Mir, 
CMF., in qua de Schola Latinitatis 
Claretiana agit deque viris qui ad ean¬ 
dem pertinere censendi sunt, quae sint 
in primis Scholae hujus Clarctianae 
normae in novis verbis latinis conden¬ 
dis, quaenam observandae fuerint 
etiam normae et graecis et classicis la¬ 
tinis —in iisque praesertim Ciceroni— 
et litterarum renascendum cultoribus et 
recentissimae aetatis nostrae scriptori¬ 
bus, in quibus ipse Prof. Mir suam 
aperit sententiam de novandis verbis la¬ 
tinis aut de novis rebus novis verbis do¬ 
nandis, liberrima quidem sed accurata, 


scientifica, verae latinitatis religiosa ra¬ 
tione ut optimi optimae latinitatis scrip¬ 
tores in hoc negotio effecerunt, rejectis 
ceterum opinionibus cum severioribus 
quae “analogiam” tantum consectantur 
tum laxioribus quae in verbis novis ad¬ 
hibendis libertatem omne senus vindi- 

o 

eant (p. 7-22). Per abundans de re offer¬ 
tur bibliographia, ubi lexica apparent 
quae interdum memorantur, commenta¬ 
rii et libri in quibus proponuntur et 
adhibentur nova aut novanda verba la¬ 
tina, scriptores qui de linguistica et se- 
mantica agunt et consuli possunt (p. 
24-27). Haec argumenta attinguntur ab 
auctore: Surrectio matutina. In officio 
nostro. Ludus litterarius-Schola. Dacty- 
lographum. De grammophono. Villa 
hodierna. Laconicum - Calefactio. Cu¬ 
lina hodierna. De cena et prandio apud 
Romanos et apud nos. E)e argentaria. 
Oculus - Ocularia - Microscopium. Ca¬ 
nales. In campo athleticae. Summus 
sum birotarius...! De tabaco (I-II). Iter 
tramine feci. In aeri portu. Hiberni 
temporis imago. Adventat ver. Tempus 
aestivum. Autumnus. Collegium nos- 
trum aspicite, pueri! Mulier et gallina. 
Ex epistularum inter socios commercio 
(p. 28-255). In omnibus capitibus, 
quae opportunis imaginibus pictis illus¬ 
trantur, rerum nostrae aetatis praemit¬ 
titur narratio eo consilio exarata ut no¬ 
va aut novata vocabula usus cottidiano 
discantur; tunc verba referuntur quae 
ab scriptoribus recentioris latinitatis 
usurpantur, quorum alia probantur, 
alia historice describuntur, alia impro¬ 
bantur, alia demum dubia perseverant. 
Hujus modi narrationes in Palaestra 
Latina editae sunt; verba autem hac 
nova editione penitus retractantur. In 
extremo opere indices vocum latina- 
rum, hispanicarum, italicarum prostant, 
quo facilius quodlibet vocabulum in- 

veniatur (p. 257-331). Faxit Deus ut 
vires, vitam studiumque latinitatis vivae 
reddendae benigne quam plurimos an¬ 
nos colendissimo carissimoque fratri 
nostro claretiano Prof. J.M. Mir pro¬ 
ducat, ut nova argumenta de novis re¬ 
bus inventis civitate latina donandis in 
Palaestrae Latinae paginis pertractet 
novumque volumen in lucem divulget. 

Bayetuschen Akademie. — Mittella- 
teinisches Wortebuch. 11. Band. 
Lieferung 3 (13. Lieferung des Ge- 
samtwerkes) casalis-cereus, coi. 321- 
480. C. H. Beck sche Verlagsbueh- 
handlung, Miinchen, 1970. 

Academiae Bavaricae novum fasci¬ 
culum lexici, quod “Mittellateinisches 
Worterbuch” inscribitur, lectoribus sus¬ 
cipimus recensendum. Lexicon vere in¬ 
gens maximique momenti ad medii aevi 
latinitatem quod spectat, quo minime 
carere possunt ii qui linguae latinae per 
saecula evolutioni student. Scientifica 
ratione ac via unumquodque tractatur 
vocabulum cujus varii sensus seu sig¬ 
nificationes consignantur testimoniis¬ 
que illorum medii aevi temporum lit¬ 
terariis illustrantur. Fusius tractantur 
quae sequuntur vocabula: caseus, cas¬ 
tellum, castrum, cassus, catalogus, ca¬ 
thedra, catholicus, caula, caveo, causa, 
causor, cautela, cautio, cedo, celebris, 
cella, celsitudo, censeo, censura, cen¬ 
sus, centrum, cera. Lltinam alii conti¬ 
nuo prodeant fasciculi hujus desidera¬ 
tissimi lexici quod latinitatis studiosis 
summae fore utilitati pro certo habe¬ 
mus. 

i 

Kenney, E. J. — Lucretius, De Re¬ 
rum Natura, Book III. Cambridge 
University Press, 1971. Pag. 225. L. 
2.40 net, $ 6.00 in LI.S.A. 

Opus lucretianum “De Rerum Na¬ 
tura” inscriptum vehementissima su¬ 
perstitionis religiosae rerumque rationi 
non consentanearum est impugnatio. 


Namque poema rationem formamque 
exhibet minutissimae expositionis doc¬ 
trinae physicae Epicuri ad populi ti¬ 
mores deorum, mortis rerumque vitae 
ulteriorum depellendos, etsi Lucretius 
ita suas exponit sententias ut ex ejus 
dicendi genere, pietate quadam ac ve¬ 
hementia religiosus fere ipse videatur. 
Liber tertius “De Rerum Natura” ab 
omnibus subtilissimus totius poema¬ 
tis lucretiani communiter habetur; ibi 
Lucretius animam hominis pariter at¬ 
que corpus mortalem esse tenet respon¬ 
sumque homini et morti et mortalitati 
reddendum rationabile, dignum, servi¬ 
tutis exuens esse posse. In introductio¬ 
ne primum haec argumenta pertractan¬ 
tur: I. The Doctrine; 2. The Poet; 3. 
The poem: (a) Scope (b) Structure; 4. 
The Poetry: (a) The two traditions and 
the two styles (b) Language and me- 
tre; 5. Book III: (a) Subject, structure 
and argument (b) The ”consolatio ; 6. 
The Text (p. 1-35). Deinde sequitur 
textus latinus brevi selectoque apparatu 
critico insignitus (p. 37-73). Denique 
totius libri comentatio (p. 74-244), bi¬ 
bliographia (p. 245-247), indices 

(p. 248-255). 

Barnes, T. D. — Tertidlian. A histo- 

rical and litterary study. Clarendon 

Press. Oxford, 1971. Pag. XI-320. 

Price: L. 6.00 net. 

Tertullianus, scriptor christianus, 
vixit atque scripsit Carthagine romana 
Septimio Severo (a. 193-211) ejusque 
filio Caracalla (a. 211-217) imperanti¬ 
bus. Tertulliani volumina et opuscula 
adjuncta hujus modi historica osten¬ 
dunt simul atque vitam primorum 
christifidelium qui persecutione ethni¬ 
corum afficiebantur. In hoc volumine 
Prof. T. D. Barnes parte operis prima 
(II. The Evidence of Jerome; III. Ter- 
tullians Eather; IV. The Jurist Ter¬ 
tidlian; V. Chronology) et appendici¬ 
bus de adjunctis in primis historicis 
disertissime agit, sine quibus Tertullia- 

ni scripta intellegi omnino non possunt; 
altera autem parte (VI. Tertulliani 
Life and Background; VII. Christia- 
nity in Africa; VIII. Christians and 
Pagans in Carthage; IX. Kncnvledge ox 
Revelation?; X. The New Prophecy ; 
XI. Persecution; XII. Martyrdon ; 
XIII. A Pagan Education; XIV. The 
Christian Sophist) 'historicis his inni¬ 
titur adjunctis auctor ut quae fuerit in¬ 
tellectualis Tertulliani evolutio, quo 
pacto sese erga societatem gesserit quem¬ 
que locum habuerit in litteris latinis 
ostendat. Notemus oportet auctorem 
primam partem destinare ad falsam 
Tertulliani speciem seu figuram denu¬ 
dandam, quam non nulli scriptores in 
quibus Hieronymus, perperam effinxe 
runt. 

Guthrie, W. K. C. — Socrates. Cam- 
bridge University Press, 1971. 
Pag. VII-200. Price: L. 1 net. $ 3.45 
in U.S.A. 

Guthrie, W. K. C. — The Sophists. 
Cambridge University Press, 1971. 
Pag. IX-345. Price: L. 1.40 net. $ 
4.75 in U.S.A. 

En tibi duo volumina ab eodem auc¬ 
tore exarata quae sese mutuo complent, 
nam utrumque opus magnae historiae 
cogitationis graecae tertiam constituit 
partem, ubi et Sophistae et Socrates re¬ 
vocantur; qui omnes praecipuae ex¬ 
stant personae in dramate philosophico 
graeco. Ad Socratem quod spectat Prof. 
W. K. C. Guthrie eum asserit in ae¬ 
qualium controversiis principem jure 
fuisse ut item in subsequenti historia 
philosophiae occidentalis. Primus So¬ 
crates aggressus est inplicatissimas 
quaestiones logicas ac philosophicas; 
fuit autem vir de quo vehementissime 
diversissimeque disceptatum est prop¬ 
ter ejus summum praesertim ingenium 
praestantissimumque vitae curriculum. 
Quod ita ex indice patet, auctor per¬ 
tractat: I. Problem and Sources; II. 


Life and Character; III. Philosophica/ 
Significance. Bibliography. Indexes. 

Quid autem dc altero volumine “The 
Sophists” inscripto dicendum? Non 
nulli iique praecipui in eo inducuntur 
philosophi ut Protagoras, Gorgias, Hip¬ 
pias, qui maximum vitae intellectuali 
moralique Athenarum saec. V incre¬ 
mentum dederunt. Namque sophistae 
examini disputationique summittere 
ausi sunt regulas vivendi ac mores, re- 
ligionem, societatem ejusque instituta, 
naturam cognitionis et linguae; inierunt 

o O 7 

praeterea graves continuasque disputa¬ 
tiones quibus et Socratem et Platonem 

incitaverunt ut iterum constituerent. 

/ 

confirmarent, defenderent res virtutes¬ 
que usu ab antiquis traditas. Quae om¬ 
nia ex indice patent: I. Introduction; 
II. Topics of tlie Day; III. What is a- 
Sophist?; IV. The “Nomos” — “Physis” 
Antithesis in Morals and Politics; V7 
The Social Compact; VI. Equality; VIL 
The Relativity of Values and its Effects 
on Ethical Theory; VIII. Rhetoric and 
Philosophy; IX. Rationalist Theories of 
Religioni Agnosticism and Atheism; X. 
Can Virtue be Taught?; XI. The Men. 
Bibliography. Indexes. 

Gicon, O. — L os origenes de la filoso- 

fia griega. Ed. Gredos, Madrid, 1971. 

Pag. 370. 

Initium seu origo philosophiae grae¬ 
cae multos allexit investigatores. Ni¬ 
hil mirum si Prof. O. Gigon operam 
impensissimam navaverit ut nova in¬ 
vestigandis hujus modi originibus af¬ 
ferret, quod re vera est consecuta; auc¬ 
trix enim e tenebris quasi eruit philo¬ 
sophiam praesocraticam jam inde ab 
Hesiodi theogonia usque ad Parmeni¬ 
dis ontologiam, praecipuis illius aetatis 
philosophis ut Thalete, Anaximandro, 
Aneximene, Pythagora, Xenophane, 
Heraclito accuratissime exploratis. Hoc 
propositum auctrix habuit: evolutio¬ 
nem tractare praecipuarum quaestio¬ 
num philosophosque inducere non se- 

paratim sed adjunctis historicis cum ad 
superiora tum ad nova quod spectat 
circumscriptos. Hac via ac ratione philo¬ 
sophi antiqui quasi redivivi apparent si¬ 
ve propria ad disciplinam philosophicam 
afferendo sive et cum superiore et cum 
insequenti traditione sese conjungendo. 
Mira O. Gigon in investigando sagaci¬ 
tas atque industria, nam etsi aegre fe¬ 
rat nullum esse corpus locupletius 
fragmentorum praesocraticorum quam 
Diels editionem, ejus tamen conspec¬ 
tus ea penetrare valet, quae aliis tene¬ 
brae densissimae viderentur. Inter plu¬ 
ra magnum nobis meritum aestiman¬ 
dum quod Prof. O. Gigon originem 
philosophiae in poesi invenerit pari 
modo quo Nietzcne tragoediae initium 
in musica comperit. 

Greimas, A. J. — Semantica estruc- 

tural. Investigacion metodologica. 
Ed. Gredos, Madrid, 1971. Pag. 398. 

Semantica semper cum apud veteres 
tum apud recentes obscura linguisticae 
exstitit ancilla. Nam hac nostra quo¬ 
que aetate, prope phonologiam gram¬ 
maticamque quae magnum nanciscun¬ 
tur incrementum, semantica quasi exi¬ 
lis et ignobilis videtur, adeo ut sint 
qui eam asserant proprio carere fine 
rationique ac viae structurali subici 
non valere. Tamen cimus. Prof. A. J. 
Greimas totis viribus hujus modi dis¬ 
ciplinam vindicans semanticam pro¬ 
pugnat immo structuralem severis¬ 
simis condicionibus rationibusque 
scientificis aggrediendam atque pertrac¬ 
tandam. Legentes speramus momentum 
hujus operis percepturos esse; minime 
vero omnino quasi e medio quaestiones 
tolli universas aestimamus quibus de¬ 
scriptio omnis semantica implicatur; ta¬ 
men propius hae difficultates tentari 
possunt novaeque viae investigatoribus 
hoc opere patent quibus in amplissimam 
semanticae dicionem feliciter in¬ 
grediantur. En tibi operis index: L as 
condiciones para una semantica cien- 


tifica (p. 7). La estructura elemental de 
la significacion (p. 27). Lenguaje y 
discurso (p. 45). La significacion mani- 
festada (p. 63). EI nivei semiologico 
(p. 83). La isotopia dei discurso (p. 105). 
La organizacion dei universo semanti- 
co (p. 156). La descripcion de la sig- 
nificacion (p. 182). Los procedimien- 
tos de descripcion (p. 216). Reflexiones 
acerca de los moaelos actanciales (p. 
263). En busca de los modelos de trans- 
formacion (p. 294). Una muestra de 
descripcion (p. 339). 

Mounin, G. — Los problemas te&ricos 
de la traduccion. Ed. Gredos, Ma¬ 
drid, 1971. 

Numquam ulla aetate plures quam 
nostra conversiones ex alia in aliam 
linguam fuerunt; quod tamen etsi lin- 
guisticum munus videatur, disciplinae 
linguisticae cultores parvi pendere so¬ 
lent, cum aliquid ab ea alienum om¬ 
nino existiment cumque ex eorum ple¬ 
rumque sententiis conversio omnis in 
casum quasi destinata videatur. Prof. 
G. Mounin hoc opere prorsus scien- 
tifico quam plurimas rationes atque ar¬ 
gumenta pertractat subtiliter quae con¬ 
versionem attingunt; minime vero auc¬ 
torem praeterit quamlibet linguam eis 
qui ea utuntur certum statumque con¬ 
spiciendi mundum ac res modum im¬ 
ponere hominumque cultus alios ad 
aliis longissime abesse, adeo ut omnis 
sermonis communicatio inter homines 
plurimis obruta difficultatibus imposibi- 
lis fere reddatur. Prof. G. Mounin 
hujus modi difficultates solvere con¬ 
tendit scientificis ad linguisticam quae 
spectant rationibus ostendens quaedam 
quoque universalia, cum psychologica 
tum linguistica, variis diversisque po¬ 
pulis communia munusque interpretis 
esse non tantum linguam alienam cal¬ 
lere sed his communibus vinculis in¬ 
nitendo rationes modosque peculiares 
concipiendi percipere loquendum ex¬ 
terorum. 

Dumezil, G. — Los dioses de los indo- 
europeos. Ed. Seix Barral, Barcelo- 
na, 1970. Pag. 117. 


Prof. G. Dumezil hoc opere, quo 
quattuor acroases colliguntur ab auc¬ 
tore in Universitate et Societate Phi- 
lologica Londiniensi habitae, triparti¬ 
tam structuram explorat theologiae 
vedicae et praevedicae, iraniae, roma- 
nae, palaeogermanicaeque communem, 
quae tribus quasi muneribus vel con¬ 
dicionibus socialibus respondet, id est, 
sacerdotibus, militibus, pastoribus, nec 
non tribus quoque regionibus topogra- 
phicis: caelo scilicet, atmosphaerae, te¬ 
rrae, G. Dumezil non tantum deos in- 
doeuropaeos in se ipsis nulli potestati 
obnoxios et ab alienis rebus sejunctos 
considerat sed praeterea vincula seu 
commercia inter structuram triparti¬ 
tam mundus indoeuropaeus concipitur 
atque significatur. Si vis, en habes ope¬ 
ris indicem: I. Los dioses de las tres 
funciones; II. Los dioses soberanos; III. 
Estructura y cronologia; IV. Algunos 
aspectos de los dioses romanos. 


Dorrie, H. — P. Ovidii Nasonis epis¬ 
tulae Heroidum. Ed. W. de Gruy- 
ter, Berlin, 1971. Pag. 336. DM 120. 

Testimonio ipsius P. Ovidii Nasonis 
de Heroidum epistulis memorato, Prof. 
H. Ddrrie per amplam eamque scitam 
habet praefationem, quam in tres par¬ 
tes dispertit; in prima rationem hujus 
editionis exponit de memoria apocry¬ 
pha, de vitiis scribarum vituperandis, de 
editione minore in majore oblata, de 
non nullis orthographice enumerandis, 
de testibus in jus vocatis disertissime 
agit; in altera parte conspectum codi¬ 
cum pertractat nec non codices deper¬ 
ditos et fragmenta testiumque conspec¬ 
tum; parte aemum tertia haec argumen¬ 
ta attinguntur: conspectus editionum 
praecipuarum, conspectus librorum, 
compendia ad conspectum librorum 
adhibita, opuscula superiore saeculo 


composita, libri de Ovidio potiores, 
opuscula quae Ovidii artem stilumve 
tractant, opuscula quae spectant ad rem 
metricam, libri quibus epistulae Heroi¬ 
dum tractantur, libri quibus inquiritur 
an genuinae sint epistulae Heroidum, 
opuscula quae ad epistulas 1-14 spec¬ 
tant, opuscula quae spectant ad binas 
epistulas 16-21, opuscula quae spectant 
ad binas nec non Sapphus epistulas, 
opuscula quae spectant ad Ovidii me¬ 
moriam, opuscula ad codices ovidianos 
sepectantia, poetae qui Heroidum epis¬ 
tulas imitati sunt, conspectus opuscu¬ 
lorum ad singulos versus spectantium, 
index auctorum quorum hic conspec¬ 
tus recordatur (p. 3-43). Praefatione 
peracta, textus latinus prostat XXI 
epistularum Heroidum accuratissimo 
apparatu critico instructus (p. 47-286), 
epistula XV tamen Sapphus remota 
in editionis calcem, quippe quae spe¬ 
cialibus difficultatibus laboret adeo ut 
in ea epistula explicanda non nulla 
plura quam in reliquis habeat auctor 
qui de memoria Sapphus epistulae agit, 
quibus legibus vulgatae classis codices 
inter se sint conjuncti, de codicibus eli¬ 
minandis, de priscis editionibus w. dd. 
Domitii Calderini (1447-1478) et An- 
dreae Naugerii (1483-1529), de familiis 
c f q, de apparatus critici ratione atque 
usu, de codicibus enumerandis, de com¬ 
mentariis ceterisque rebus quibus tex¬ 
tus latinus illustratur (p. 287-329). 
Valde utilis aestimandus est index no¬ 
minum propriorum in extremis operis 
paginis appositus (p. 331-336). 

Capellanus, G. — Parlez-vous latin? 

Nouvelle edition revue et corrig6e 

par Ludwig Spohr. Ed. T. Aubanel, 

Avignon, 1968. 

Hoc qui volumen G. Capellani in 
aedibus librariis Aubanel Avenione edi¬ 
tum et a L. Spohr recognitum manu 
versaverit, facile perspiciet quantum 
vigeat in praesens lingua latina. Quis¬ 
nam igitur lingua emortua nunc elo- 

qui audeat? Cum latine nostra aetate 
eloqui sit auctoris propositum, res tan¬ 
guntur hodiernae, prout necessitudines 
hominum recentium expostulant. In 
tres partes dividitur volumen, quarum 
prima (p. 9-61) haec argumenta con¬ 
tinentur quae in loquendo magnopere 
usurpantur: de tempore, de jocose dic¬ 
tis, de salutatione, de visitatione, de 
excusatione, de faustis ominibus, de 


precibus et gratiis, de culpa, de venia, 
de quaerendi modis, de modis affir¬ 
mandi, de modis negandi, de aetate, de 
corporis specie, de vicinis, de scriptura. 
In altera parte (p. 62-161) non nulla 
de vita cotidiana praebentur: A. De 
domo familiaque; B. De jentaculo, 
prandio, cena; C. De deambulationibus 
per urbem; D. 'De itineribus; E. De 
•valetudine; F. De ludis et ludicris cor¬ 
poris exercitationibus; G. De rebus di¬ 
versis: de vi atomica, de aere potiundo, 
de rebus politicis. In tertia demum par¬ 
te haec attinguntur: nomina geogra¬ 
phica: flumina, montes, variae regio¬ 
nes, praecipuae urbes; hac etiam parte 
continentur locutiones quaedam seu 
proverbia, sententiae philosophicae ac 
juridicae, non nulli loci versuque me¬ 
moria digni, nec non quaedam curiosa 
et jocosa. Nihil est dubii quin hic liber 
manualis magno futurus sit adjumento 
iis in primis qui nostra aetate lingua 
latina loqui velint; majoris autem opus 
esset utilitatis, si index vocabulorum in 


extremis paginis prostaret, quo verba 
vocesque illius ope facilius inveniren¬ 


tur. 


Diggle, J. — Euripides: Phaethon. 

Cambridge University Press, 1970. 

Pag. XI-244. Price: L. 6.25 net. $ 

19.50 in U.S.A. 

Textus qui separatim ac dispersim 
constant Phaethontis operis euripidei e 
duobus in primis fontibus ad nos per¬ 
venerunt: e duabus paginis manu scrip¬ 
ti cujusdam euripidei circiter anno 


D. exarati, quod postea usurpatum est 
ut partem codicis Claromontani Novi 
Testamenti constitueret et papyro saec. 
III a. Chr. n. quo praecipua pars pa- 
rodi continetur. Qui fontes locis scrip¬ 
torum classicorum memorantur recsn- 
tique eaque conjecturali restitutione 
instruuntur. Prof. J. Diggle, qui omnia 
manu scripta exploravit, quam pluri¬ 
mas novasque lectiones atque interpre¬ 
tationes offert fragmentorum in primis 
quae ad codicem Claromontanum per¬ 
tinent. Primum “Prolegomena” habet 
auctor, ubi de Phaethontis mytho in 
litteris graeeis et latinis diserte agit; 
non nullis imaginibus photographicis 
manu sciiptorum allatis, de papyris at¬ 
que codicibus etiam diserit deque tem¬ 
pore quo Phaethon conscriptum vide¬ 
tur; deinde textus graecus primigenius 
et conjecturis seu hyjx>thesi restitutus; 
denique opus euripideum comentariis 
exegeticis instruitur. Non nulli appen¬ 
dices in extremo volumine prostant: 
A. Ovid and Nonnus ; B. The Rhetors; 
C. The Monuments. Bibliographia. 
Index verborum. Index of passages dis- 
ciissed. Subjeci index. Greek index. 


Dupont, L. — De Vanalyse grammati¬ 
cale a Vanalyse litteraire. Ed. Didier, 
Bruxelles, 1969. Pag. 292. 


Liber manualis Prof. L. Dupont mag¬ 
nam afferet lucem magistris in primis 
qui textus litterarios commentariis 
exornandos alumnis tradere debent. 


Quam rationem ac viam fragmenta 
scriptorum illustrandi in eo esse aesti¬ 
mamus ut in elementis linguisticis prae¬ 


sertim et grammaticis innitatur; quo 
perspicue patet quantum dicendi genus 
a linguae officiis muneribusque pen- 
deat. Prof. L. Dupont notiones praeci¬ 
puas naturae verborum seu vocum, pro¬ 


prietates, munera, syntaxim accurate 
ante oculos habens, textum commenta¬ 


tione exornare valet ope grammaticae, 
stilisticae, semanticae, psychologiae. 

Haec tertia operis editio quae ad nos 
pervenit, multis rebus recognita atque 
amplificata textibusque optimorum 
scriptorum illustrata ac locupletata, uti¬ 
libus indicibus instructa, cum alumnis 
tum magistris haud parvo erit adju¬ 
mento. 


Lomrardi Vai.lauiu, L. — / ’ Amicizia. 
11 “Laelius” di Cicerone e altri tes¬ 
ti di Cicerone, Aristotele, Epicuro, 
Seneca, Epitteto. Ed. Paravia, Tori- 
no, 1970. Pag. XVI-181. Lire 1500. 


Neminem nostris temporibus praete¬ 
rerit quanta voluntate studioque homi¬ 
nes, praesertim juvenes, recentissimi 
amicitiam excolant atque curent. Quam 
plurimis hodie hominibus est proposi¬ 
tum omnes labefactare muros quibus 
homines ab hominibus separantur: im¬ 
pedimenta dicimus civitatis, stirpis, 
condicionis oeconomicae vel socialis, 
religionis, rei politicae, morum disci¬ 
plinae, cet. Nostra tamen aetate cum 
communio inter homines atque con¬ 
junctio adeo excolatur ut persona hu¬ 
mana seu peculiare hominis ingenium 
universorum hominum numero quasi 
dilui videatur, L. Lombardi Vallauri 
hoc opere quid de amicitia veteres sen¬ 
serint, in primis Cicero, nec non Aris¬ 
toteles, Epicurus, Seneca, Epictetus; 
qui omnes amicitiam vindicarunt exco- 
lendamque proposuerunt, dummodo ea 
propriae personae ingenium, dotes, 
virtutes perficerentur. Dialogus “Lae 
lius” de amicitia Ciceronis in opere 
praestat scitissimis commentationibus 
Prof. L. Lombardi Vallauri exornatus; 
quem non nulli insequuntur appendi¬ 
ces de sapientiae significatione et in 
primis de amicitiae sensu apud anti¬ 
quos. Selecti quoque Ciceronis loci De 
finibus bonorum et malorum, De offi¬ 
ciis, de Tusculanis Disputationibus, De 
legibus, De inventione excerpuntur, ut 
perfecte absoluteque mens ciceroniana 
de amicitia aperiatur. 


Castelli, C. - facito: Principato e 
Liberta. Antologia da tutte le opere. 
Ed. Paravia, fori no, 1970. Pag. VIT- 
281. Lire 1800. 

Ut ipsius auctoris verbis utamur, his 
anthologicis non nulli loci tacitiani 
colliguntur, in quibus de libertate dis¬ 
seritur. Fragmanta idcirco seliguntur 

n r* 

ex Dialogo de oratoribus (p. 3-37), ex 
Agricola (p. 41-95), ex Germania (p. 
99-141), ex Historiis (p. 145-215), ex 
Annalibus (p. 219-260). Singulae in¬ 
troductiones, praeter aditialem, quinque 
partibus nuper memoratis locorum taci- 
tianorum praemittuntur, ubi peculiares 
cujusque operis Taciti proprietates ex¬ 
primuntur. Ex quibus omnibus patet 
Tacitum condicionem "viri senatorii or¬ 
dinis” exuere aegre posse imperiumque 
tanquam remedium licentiae esse, etsi 
vetus aetas, id est, res publica ab eo 
desideretur; sed praecipua apud Taci¬ 
tum exsurgit quaestio principatum ac 
libertatem conciliandi, adeo ut juxta 
ejus sententiam civem oporteat “inter 
abruptam contumaciam et deforme ob¬ 
sequium pergere iter ambitione ac pe 
riculis vacuum” (Ann. 4, 20, 3); prae¬ 
terea non tantum romanorum liberta¬ 
tem tueri admodum Taciti interest ve¬ 
rum etiam illarum gentium quae impe¬ 
rio romano subiciuntur. Non nulla tan¬ 
dem extremo operi apponuntur pagi¬ 
nae optimorum scriptorum recentium 
(I. Lana, E. Paratore, R. Syme, A. Gar- 
zetti) quibus universa Taciti mens de 
imperio ac libertate illustratur. 

Boella, U. — Seneca: La condizione 
wnana. Antologia dai Dialoghi, dalle 
Lettere a Lucilio e dalle Tragedie. 
Ed. Paravia, Torino, 1970. Pag. 
XXI1-275. Lire 2000. 

Prof. I luinbertus Boella, operibus 
Senecae omnibus perlustratis, praeci¬ 
puos locos ad mentem philosophi Cor¬ 
dubensis hoc volumine de condicione 
humana collegit. Nemo aptior ut de ho- 

mine disputet quam Seneca, qui vitam 
degit diversis exagitatam adjunctis, 
subitis mutationibus minisque obno¬ 
xiam; qui eodem fere tempore gloriam 
gratiamque, invidiam ac perfidiam ho¬ 
minum expertus est; qui praeterea, vir 
singularis ingenii, continuis agitabatur 
cogitationibus de homine ejusque in 
variis vitae discriminibus agendi modis. 


In quattuor quasi capita Senecae men¬ 
tem de condicione humana summatim 
Prof. II. Boelia redigit: I. De hominis 


imbecillitate ac fragilitate; II. De digni¬ 
tate humana; III. 'De hominis cum 
aliis necessitudinibus; IV. De morte, 
llnoqueque capite loci Senecae brevi 
sed luculenta introductione satisque 
argumenta illustrantibus commentatio 


nibus exegeticis instruuntur. Extre¬ 
mo demum volumine non nullae pagi¬ 
nae criticae de Senecae ingenio ac na¬ 
tura (M. Pohlenz), de ejus animi dis¬ 
cidiis (F. Martinazzoli), de Senecae di¬ 
cendi genere (A. Traina), de tragoediis 
Senecae (A. Rostagni), de Seneca et 
humanitate (P. Grimal), de Seneca at¬ 
que Lucretio (I. Lana), de Senecae 
obitu (C. Marchesi). Utilissimum opus 
redditur indicibus locutionum Senecae 
praecipuarum scriptorumque medii aevi 
recentisque aetatis qui memorantur. 


Sanz Franco, F. — Homero : ha Ilia¬ 
da, vol. I. Ed. Avesta. Barcelona, 
1971. P4g. 668. 

Res prorsus apud nos insolita ideo- 
que omni laude digna Iliadis homericae 
editio nova textu graeco, interpreta¬ 
tione vernacula ceterisque adminiculis, 
quibus eam scientificum plane opus ju¬ 
re nuncupemus. Caveat tamen lector 
ne insperato hujus editionis ordine de¬ 
cipiatur; tanta enim in auctore Home¬ 
ri ejusque operis reverentia inesse vi¬ 
detur ut, praeter consuetudinem usum¬ 
que, introductio ceteraque adjumenta 
post textum Homeri graecum et inter¬ 
pretationem hispanicam prostent. In 
hoc volumine primo primi tantum li¬ 


bri XI continentur cum textu graeco 
et vernacula interpretatione (p. 2-493). 
Deinde synopsis prostat iliaca ubi 
uniuscujusque libri exponitur argumen¬ 
tum (p. 495-513), qua peracta, annota¬ 
tiones sequuntur et critica textualis ubi 
praecipui homerici loci explicatione in¬ 
digentes commentationibus instruuntur 
(p. 515-609). Glossario verba non nulla 
et communia et propria alphabetico or¬ 
dine distributa ad legentis commodum 
prostant (p. 611-625). Denique abun¬ 
danti selectaque bibliographia (p. 627- 
650) praemissa quae ad indices librorum 
ac recencionum, editiones, interpreta¬ 
tiones, scholia, papyros, lexica, ency- 
clopaedias, grammaticam, opera litte¬ 
raria, libros manuales, de re peculiari 
scripta, historiam, scientias auxiliares, 
bibliographiam hispanicam spectant, 
scitissima habetur introductio de quam 
plurimis Iliadis quaestionibus. Ad in¬ 
terpretationem hispanicam quod attinet, 
quam plurima possibilia “significantia” 
textus homerici conservare auctor sibi 
proposuit immo et verborum ordinem 
seu dispositionem; quod adeo ad ex¬ 
tremum exactum est ut hujus modi lo¬ 
cutiones hispanicae durae et absonae 
videantur, exempli causa: “despues 
tambien aquello tranquilos saqueareis 
llano a traves a cadaveres muertos” 
(p. 240), “derechamente contra costado 
rasg6 lanza su tunica” (p. 128), etsi 
scholastici hanc saepe interpretationem 
ad litteram utpote utilem desiderantes, 
grato benevoloque animo id ferant. 

Caffarelo, N. — Dizionario archeo- 
logico di antichita classiche. Casa 
Editrice Leo S. Olschki, Firenze, 
1971. Pag. XII-529. Lire 12000. 

Optimis ominibus prosequentur pe¬ 
riti atque studiosi hoc lexicon suscipien¬ 
tes. Eo enim continentur, ut operis na¬ 
tura id expostulat, omnia illa vocabu¬ 
la et communia et propria quae in ex¬ 
ploranda antiquitate graeca et latina 
investigatoribus usuveniunt; verba illa 



Bibliographia 


43 


quae res, eventus, personas mythicas 
atque heroas, deos, instituta publica ac 
privata quoquo modo spectant. Hujus 
modi editionem jam diu desiderari aes¬ 
timamus, utpote manualem, aditu fa¬ 
cilem, in compendium redactam, utilem 
non tantum ad archaeologiam classicam 
sed ad artis veteris historiam, ad linguis- 
ticam, ad philologiam classicam, ad ve¬ 
terem graecorum ac romanorum non 
nullorumque populorum italicorum 
historiam quod attinet. Praestantissi- 
mum operis hoc meritum videtur quod 
voces etymologiis donantur, quas cog¬ 
noscere forte librum consulentium in¬ 
tersit; idem dicendum est de imagini¬ 
bus voces illustrantibus quae selectae, 
quamvis ceterum parvae, non tantum 
aestheticum videntur ornamentum ve¬ 
rum etiam res atque argumenta neces¬ 
sario explicant. N. Caffarelo, hoc lexi- 
con exarans, a fontibus classicis non 
longe affuit, cum quamque vocem trac¬ 
tet sive optimos graecitatis atque lati¬ 
nitatis scriptores adeundo sive prae- 
stantissima lexica etvmologica consulen- 
do. Opus apprime laude dignum lecto¬ 
ribus nostris commendamus, dum am¬ 
plam bibliographiam edendam, quae 
singulis vocibus respondeat, expecta- 
mus. 

Barlow, S. A. — The imagery of Eu¬ 
ripides. Ed. Methuen and Co Ltd, 

London, 1971. Pag. X1I-169. Price: 

70s net. 

Multi studiosi Euripidis opera inves¬ 
tigarunt; eorum tamen adspectus non 
stilisticos ante oculos tantummodo ha¬ 
buerunt, verbi gratia: qua ratione dra- 
matica Euripides usus sit, quo modo 
personarum naturam atque ingenium 
conceperit, quaenam fuerint ejus co¬ 
gitata cum aequalium conferenda. Ana- 
lysis autem stilisticus deest sermonis 
euripidei; quae lacuna, juxta auctoris 
sententiam, ex suspicione quadam non 
rite ponderata provenire partim potest, 
qua Euripides ingenio poetico Aeschy¬ 


lo et Sophocle inferior aestimetur. Id 
sibi Prof. S. A. Barlow ostendere pro¬ 
posuit, accuratissima ratione ac via 
analysis ope linguae euripideae ususque 
in primis imaginum litterariarum, in¬ 
genii euripidei celeritatem ad fingen¬ 
dum alius longe naturae esse multum¬ 
que ab Aeschyli et Sphoclis differre, 
minime autem deterioris videri condi¬ 
cionis. Hujus voluminis scriptor, qui 
VII capitibus haec exposuit argumenta: 
I. Modes of Imagery; II. The Choral 
Odes: Imagery of Place; III. Monody 
and Lyric Dialogue: Subjective Land- 
scapes; IV. The Messenger Speech: 
Factual Landscapes; V. Rhesis and 
lambic Dialogue: Imagery of Physical 
Appearance; VI. Simile and Metaphor 
as supporting imagery; VII. Conclusion, 
dilucide ostendit clariorem virtutem 
Euripidis poeticam ad ejus tragoedias 
aptius comprehendendas. 


Usher, S. — The historians of Greece 
and Rome. Ed. Methuen et Co. Ltd., 
London, 1969. Pag. XI-273. Price 
net 18 s. 


Ex indice operis argumenta facile 
eruere poteris: I. Herodotus; II. Thu¬ 
cydides; III. Xenophon; IX. Polybius 
and his Predecessors; V. Sallust and 
his Forerunners; VI. Livy; VII. Ta¬ 
citus; VIII. Some Minor Historians. 
Notes. Bibliography. Index. Quibus 
capitibus scriptores historici chronolo- 
gice tractantur, eo tamen consilio ut 
cum adjunctis propriae aetatis histo¬ 
ricis conferantur. Cum diversam cultus 
graeci et romani indolem naturamque 
opus sit considerare, minime unica 
spernenda est evolutio qua ex alio in 
alium cultum perducamur; potius cu¬ 
randum est nova adjuncta intento ani¬ 
mo perpendere e quibus haec una 
quaestio exoritur quo scilicet sit modo 
historia conscribenda. Amplius fre- 
quentiusque apud veteres scriptores 
historicos vitium hoc videtur quod res 
oeconomicas describendas paulum cu- 



44 


Bibliographia 


rarunt; adeo ut ita quam plurimae da¬ 
tae sint explicationes de veris rerum 
causis quae ad pecuniam, agri cultu¬ 
ram, metalla spectabant, quarum tamen 
veritas plerumque e conjecturis in 
praesentia pendet. Vetus enim histo¬ 
ricus potius legentium coronam cura¬ 
bant, qui intento animo morum exem¬ 
pla suadentibus verbis tradenda usita¬ 
to more ab eo exspectabant; quo fit in 
primis historia opus prorsus litterarium. 

Webster, T. B. L. — Greek Theatre 

Productiori. Ed. Methuen and Co 
Ltd, London, 1970. Pag. XVI1-214- 

24 Plates. Price net 45 s. 

Hic liber, primum anno MCMLV1 
in lucem editus, in operibus graecis 
eorumque monumentis cognoscendis 
innititur; ad novam editionem Prof. 
T.B.L. Webster addenda atque corri¬ 
genda proposuit quae necessaria visa 
sibi erant ut opus in diem constituere¬ 
tur. Haec pertractantur argumenta: 
scaena, fabularum in scaenam produc¬ 
tio, scaenae locus, vestimenta eorum¬ 
que evolutio et necessitudines cum areis 
seu locis geographicis (Athenas dici¬ 
mus, Siciliam atque Italiam, Spartam, 
Corinthum, Boeotiam, Megaram, Cy¬ 
prum, Euboeam, Delum, ceterosque 
Asiae Africaeque locos), praesentiaque 
dramatum ostenditur universo terra¬ 
rum orbe, ubi lingua graeca usurpa¬ 
batur, jam inde a saeculo VI a Chr. n. 
usque ad romanorum dominationem. 
Postremo operis capite testimonia seu 
documenta locorum colligit auctor ad 
historiam fabularum in scaenam produ¬ 
cendarum, ipsius scaenae collocationis 
vestiumque a remotissimis aetatibus 
describendam, quantum Athenae praes¬ 
titerint ostendendo saeculis V et VI a. 
Ch. n. durantibus quotque opera grac- 
corum dramatica exstiterint. Persona¬ 
rum tragicarum investigatio omnino 
probatur; praeterea index plurimorum 
(circiter CCL) monumentorum maxi¬ 


mi momenti perhibetur, e quibus fere 
XL in extremo volumine imaginibus 
photographicis apparent, quae ceterum 
uno libro vix inveniri possunt. 

t 

Mouchel, G. G. — La pratique du 
dictionnaire. La vie du vocabulaire. 
Livre du maitre, livre de Veleve. Ed. 
Hatier, Paris, 1969. 

Grato animo erga Prof. G. G. Mou¬ 
chel sumus quod hoc opusculo, quod 
ad corpus “Les techniques visuales de 
la classe” inscriptum pertinet, nos be¬ 
nevole donavit humanissimisque ver¬ 
bis dicavit: “Au Redacteur de Palaes¬ 
tra Latina ce fascicle de travaux diriges 

? ui n’a pour seule ambition que de 
aire aimer le dictionnaire”. Quibus 
verbis patet quid sibi auctor proposue¬ 
rit; quod jure aestimamus eum optime 
assecutum esse. Versare velint lectores 
nostri cum magistri tum alumni fasci¬ 
culum; primo folia alumnis adhiben¬ 
tur, ubi exercitia, quaestiones sive ore 
sive scripto eis solvenda proponuntur; 
altero fasciculo annotationes bibliogra- 
phicae, consilia paedagogica, commen¬ 
taria, explicationes, exercitia jam co¬ 
rrecta prostant ad magistrorum com¬ 
moditatem. En opusculi index: 1. Le 
classement alphabetique; 2. Apprivoi- 
sons le dictionnaire; 3. Les rubriques 
du dictionnaire; 4. Les abreviations du 
dictionnaire; 5. Du mot dans la phrase 
au mot dans le dictionnaire; 6. Exerci- 
ces de recapitulation; 7. Homonymes 
et Paronymes; 8 . Le dictionnaire des 
synonymes; 9 . Le dictionnaire etytno- 
logique; 10. Le dictionnaire analogi que 
et les dictionnaires spccialises; 11. Le 
dictionnaire et la vie des mots; 12 Le 
dictionnaire et les mille Services quii 
peut rendre. Nihil dubii est quin hoc 
opus magno futurum sit adjumento et 
magistris in laboribus scholarum mo¬ 
derandis et alumnis in lexico cujusli- 
bet linguae acquirendo atque amplifi¬ 
cando. 

Fontaine, J. — La litterature latine 
> chretienne. Ed. Presses Universitai- 

res de France, Paris, 1970. Pag. 128. 

Cum in primis ad corruptae latinita¬ 
tis aetatem pertinerent neque eis theo¬ 
logia neque historia litterarum scripto¬ 
rum dignitatem auctoritatemque tri¬ 
buerent, scriptores latini christiani diu¬ 
tissime quasi in oblivione jacuerunt. 
Sed opinionibus praejudicatis decursu 
temporum detractis, ex quo hujus modi 
scriptores sine ira et studio pertractari 
incoepti sunt in rebus biblicis et me- 
•diaevalibus cognoscendis recentis scien¬ 
tiae exegeticae rationibus laboribusque 
romanistarum, laudem summorum 
scriptorum ab ea oblivione vindicave¬ 
runt. Est ergo quod maximas habeamus 
gratias Prof. J. Fontaine cum admodum 
ad pristinum honorem restituendum 
scriptoribus latinitatis christianae con¬ 
tulerit hoc volumine cujus indicem ad 
legentium notitiam praebeamus opor¬ 
tet: I. La generation de Tertullien ; II. 
La generation de Cyprien; III. La ge¬ 
neration de Lactance; IV. La genera¬ 
tion d’Hilaire de Poitiers; V. Ambroi- 
se de Milan, maitre de vie; VI. Jerome 
■de Stridon, moine et bibliste; VII. 
Augustin de Thagaste, eveque d’Hip¬ 
pone; VIII. L’essor de la poesie de Da- 
masse a Paulin; IX. Les fondateus du 
Moyen Age. Bibliographie sommaire. 

Pottier, S. — Presentacion de la lin- 

giitstica. Fundamentos de una teoria. 

Ed. Alcala, Madrid, 1968. Pag. 152. 

150 ptas. 

' Prof. B. Pottier jam diu in disciplina 
linguistica laborans multa maximi in 
re momenti opera vulgavit. Huc acce- 
-dit hoc volumen interpretatione hispa- 
nica ab A. Quilis instructum quod 
4 < Presentaci6n de la linguistica” inscri¬ 
bitur. Quid sibi auctor proposuerit ex 
ipsius verbis patet: varios linguisticae 
adspectus considerare in primis mune¬ 
ris officiique linguarum. Quaestiones 


singulae accuratissima ratione ac via 
scientifica tractantur, quamvis breviter, 
cum ampliore modo exponi possint. 
Quibus quaestionibus singulis pertrac¬ 
tatis opus est in summam quandam 
rite constitutam eas redigere; ea tan¬ 
tum condicione certa ac constituta ter- 
minologia fieret cohaerens rationibus¬ 
que probata: theoria sine exemplis et 
exempla sine theoria rejicitur. Si vis, en 
potest operis indicem inspicere: Pre- 
facio. Plan. Introduccion. Generalida- 
des. EI lenguaje. Las lenguas. Ternii- 
nologta. Una lengua (p. 13-46). L os 
medios de expresion (p. 47-51). La es- 
tructuracion sintactica (p. 53-64). La 
estructuracion semdntica (p. 65-124). EI 
mecanismo semasiologico (p. 125-133). 
Las caracteristicas dei signo (p. 136- 
140). Bibliografia. Indice de terminos 
(p. 143-152). 

Goiil, W. — La educacion musical 

hoy. Ed. Studium, Madrid, 1971. 
Pag. 110. 

Prof. W. Gohl, qui plurimis est cog¬ 
nitus ex auditionibus radiophnicis et 
acroamatis ubi variis instrumentis mu- 
sicalibus ludere solet vel tanquam or¬ 
chestrae chororumque moderatorem sese 
habet, post decem annorum experien¬ 
tiam in musicae tuendae schola cum 
pluribus 1800 alumnis, his quaestioni¬ 
bus praecipuis opusculi hujus ope res¬ 
ponsa dare contendit: quo tempore in¬ 
stitutio in musica et per musicam inci¬ 
pere debeat, nonne filius noster mu¬ 
sicae habeat aptitudinem, possitne ap- 
titudo temptari ut quis aliquo instru¬ 
mento ludat, quid de impedimentis, de 
taedio, de experientia in instrumentis 
exercendis, quid de exercitiorum arte, 
quid de communiter interpretandi sen¬ 
su dicendum siti 1 Paucis verbis en li¬ 
ber quo maximi momenti monita pa¬ 
rentibus, professoribus, paedagogis per 
utilia praebentur. 

Haring - Delhaye - Leclercq - Vo- 
gel - Nodet. — Pastoral dei peca- 
do. Ed. Verbo Divino, Estella, 1970. 
Pdg. 378. 

Disciplina pastoralis quae minime 
in theologia inniteretur, omni solido 
careret fundamento; theologia autem 
moralis quae psychologiae et apostola- 
tus fines praeteriret, nequaquam finem 
suum nancisceretur. Hoc igitur opus 
alta videtur expositio disciplinae pasto¬ 
ralis confessionis, quam auctores rei 
peritissimi in specie biblica, psycho¬ 
logica, pastorali, cultuali pertractant. 
J. Leclercq tentationem investigat ejus- 
que metaphysicam et psychologiam. 
B. Haring ante oculos habens quid 
Ecclesia sentiat de regimine animarum, 
arte quidem artium, conversionem per¬ 
tractat tanquam exitum e peccato re- 
centiore ratione ac via valde aliena a 
mediaevali, quae ei locum in disci¬ 
plina inorum non praebebat; praeterea 
de conversionis natura, via, adspectu 
sacramentali atque ecclesiali vitae 
christianae non nullis animadversioni¬ 
bus de conscientiae examine deque 
christiani libertate adjectis. C. Vogel 
expositionem rei historicam seu sum¬ 
mam exaravit, quae nullibi invenitur, 
quo pacto Ecclesia antiqua sentiret at¬ 
que significaret poenitentiam, quam¬ 
nam etiam ejusdem evolutionem hu¬ 
cusque sit assecuta. H. Nodet de psy- 
chanalvsi deque culpa qua homo te¬ 
netur disertissime agit. Opus paucis 
verbis omni laude dignum, quod maxi¬ 
mum erit adjumento cum animarum 
pastoribus tum rerum ad regulas mo 
rum pertinentium studiosis. 

Alsteens, A. — La masturbacion en 
los adolescentes. Ed. Herder, Barce- 
lona, 1970. Pag. 240. Ptas. 150; 
USA $ 2.14. 

Inter adulescentium quaestiones 


masturbatio una in primis perturbat 
animos non tantum ipsorum puerorum 
verum etiam quodam modo instituto¬ 
rum ducumque spiritualium. A. Als¬ 
teens examini subicit recentia de psy- 
chologia dynamica opera; paucis ver¬ 
bis masturbatione quaedam in se con¬ 
traria species implicatur: in parte adu¬ 
lescentis incremento est quid obnoxium 
significationemque quandam juxta 
naturam heterosexualem prae se fert, 
in parte autem signum effici non um- 
quam potest altiorum difficultatum dy- 
namicarum. A. Alsteens varias de mas¬ 
turbatione quaestiones proponit trac¬ 
tandas atque solvendas adulescenti, 
qui, dum maturescit, veram aequili¬ 
britatem sexualem adquirere debet; 
praeterea quo modo quibusque condi¬ 
cionibus in re agendum sit institutori 
auctor describit. Praefatione atque in¬ 
troductione peractis opus in tria disper¬ 
titur capita quorum en indices habes: 
1 . R esum en de las grandes etapas dei 
pensamiento sobre la masturbacion; II. 
EI problema psicologico de la mastur¬ 
bacion en el adolescente ; III. Nuevas 
implicaciones para la accion pedagogica. 
Anexo: Moral y pastoral ante los pro - 
hiemas planteados por la masturbacion- 
adolescente. Conclusion. Ribliografia. 

Colomb, J. — Manaal de catequetica. 

Al serxncio dei Evangelio. Tomo I.. 

Ed. Herder, Barcelona, 1971. Pag.. 
702. 

Labor Prof. J. Colomb fines libri 
manualis plerumque more usitatos non' 
tantum numero paginarum verum 
etiam cogitatis theologicis, psychologi 
cis, socialibus, paedagogicis quae uni 
verso opere exponuntur, longissime su¬ 
perat. De catechesi seu de christianae 
doctrinae institutione agitur ad ejus, 
formam didacticam quod spectat; proin¬ 
de maxime interest structuras fidei in¬ 
tellectuales rationalesque considerare» 

quibus summa ejus deposito Fidelitas 
possibilis efficiatur. Tamen praecipua 
in auctoris cura est ut catecheseos in¬ 
stitutorem adjuvet ad privatam vivam- 
que fidem instituendam: quo modo 
non doctrina sed nuntius tradatur qui 
significationem vitae humanae confe¬ 
rat eamque penitus immutet, ita autem 
ut et fidei et naturae hominis, qui hu¬ 
jus modi nuntium accepit, fidelitas 
perseveret. Liber quaedam summa vi¬ 
detur recentissimae disciplinae pasto¬ 
ralis, tentaminibus, cogitatis, experi¬ 
mentisque tum privatis cum communi¬ 
bus refertus. En primi voluminis in¬ 
dex: Introduccion. Libro primero: Los 
principios de la catequesis. Parte pri- 
mera: Fidelidad a Dios. Parte segunda: 
Fidelidad al catequizado. Libro segun- 
do: 1as diversas potentias humanas en 
el acto de la catequesis. 

De Andres, R. — Contamos contigo, 

Senor. Ed. Studium, Madrid, 1971. 
Pag. 382. 

Rarissime locutio fortunatior exsti¬ 
tit quam ea quae juventutem hispani- 
cam ad varias corporis exercitationes 
adhortatur quaeque vulgo “Contamos 
contigo” vernacule sonans, ita iatine 
subaudiretur: “Te non praetermitti¬ 
mus”. Quod consilium R. dc Andres 
ad vitam christianam fovendam oppor¬ 
tune traducit, quae quasi certamen in 
stadio vere aestimatur, in iis in primis 
quae ad orationem cum Deo attinet. 
Oratio enim semper necessaria habetur 
omnibus cujusliSet aetatis hominibus, 
praesertim recentioribus qui Deum 
praetermittere in orando non possunt 
neque debent, cum in periculo versen¬ 
tur ne Deum praetereant tanquam 
quid minime necessarium iis qui nos¬ 
tris temporibus in terram naturamque 
tam absolute dominentur. Idcirco R. 
de Andres qui opere ad colloquia cum 
Deo habenda “Oracion dei siglo vein- 


te” inscripto nos ante donaverat, aliud 
orationum volumen unoquoque anni 
die recintandarum nuper in lucem edi¬ 
dit ut christifideles in orando adjuven¬ 
tur neque in tentationcm Deum dere¬ 
linquendi incidant. 

Riber, M. — La wujer en la Biblia. 

Ed. Paulinas, Madrid, 1970. Pag. 
138. 

Permultae variaeque videntur opi¬ 
niones de femina emancipanda; in qui¬ 
bus vota quoque exaudita sunt III 
Conventus omnium gentium ad Apos- 
tolatum Laicorum fovendum ut Ec¬ 
clesia feminis plena jura atque officia 
concedat altiusque investigetur locus 
quem in ordine sacramentali et eccle- 
siali feminae occupare debeant. Hoc 
igitur volumine M. Riber huic inves¬ 
tigationi multum contulit. Juxta auc¬ 
tricis sententiam omnis exploratio de 
feminae in Ecclesia et in mundo mu¬ 
neribus initium capere debet a virtu¬ 
tibus dotibusque feminae altius inves¬ 
tigandis, quae in consiliis divinis tan¬ 
quam socia homini tributa est. Idcirco 
M. Riber opus in duas partes dividit, 
quarum primam feminae muneribus in 
Veteri Testamento investigandis desti- 
nat: in Pentateuco scilicet et in libris 
historicis, apud Israel prophetas sa¬ 
pientesque, in vita publica privataque; 
in altera autem parte feminae munera 
in Novo Testamento inquiruntur ad 
Evangelia et Scripta Apostolica quod 
spectat. 

Varios. — Sexualidad y castidad. Ed. 

Paulinas, Madrid, 1971. Pag. 152. 

Corpore seu collectione librorum, 
quod “Opinion y certeza” hispanice 
inscribitur, editores sibi proposuerunt, 
quin veritates diu tranquilleque in 
Ecclesia usu traditas praetermittant, 

benevolo hospitio excipere theologorum 
praesertim exterorum opiniones et con¬ 
jecturas quae optimae videantur, eo 
quidem consilio ut homines nostrae 
aetatis, qui quamplurimis omne genus 
quaestionibus excruciantur, adjuven¬ 
tur ut sensum vitae mysteriique chris- 
tiani recte intellegant. Magna cum vi- 
deatur nostris temporibus de sexuali- 
tate quaestio, editores lucubrationes pe- 
ritissimorum in re scriptorum colle¬ 
gerunt, ut novam lucem, ad sexum 
castitatemque quod attinet, afferant. 
Maximi momenti, quae sequuntur, ar¬ 
gumenta tractantur: P. Beauchamp, A 

o 7 

traves de Canadn; J. Cillet, Ea cas- 
tidad de Jesucristo; M. Bellet, Cri¬ 
sis de costumhres; J. P. Charrier, La 
sexualidad, yfuncion o conducta? D. 
Bertrandr, Una castidad humana; 
J. M. Le Blond, Unidad de la expe¬ 
rienda cristiana; A. Lauras, Castus 
(Reflexiones sohre una palabra ambi¬ 
gua)-, M. Canevet, Sexualidad y pe- 
cado en San Gregorio de Niza; M. 
Roy, Un coloquio sohre el celibato; 
N, Fabre, Educacion sexual, educa- 
cidn sexuada. 

Maertens, T. — Libro de oracion. 

Para la vida en grupo, para la vida 

cotidiana. Ed. Marova, Madrid, 
1971. Pag. 248. 

Ex quo Christius Dominus oratio¬ 
nem “Pater Noster” recitare nos edo¬ 
cuit, Patrem in spiritu et veritate ado¬ 
rare semper fuit christianis nova per- 
petuaque cura. Hodierna liturgiae re¬ 
novatio, experimenta in ehristifidelium 
conventibus habita, studium privatum 
verae genuinaeque orationis, clarissime 
testantur quanta haec in Ecclesia cura 
sit. Nam “Pater Noster” oratio semper 
nobis est innovanda nostroque dicendi 


generi sensibusque, studiis atque spei 
continuo accommodanda. Hic liber ni¬ 
hil nisi testimonium aliud ita precandi 
esse contendit. Orationes hae novae 
in duas operis partes distribuuntur: 
orationes ordine liturgiae chronologico 
cornu nitati recitandae, quae sensum 
quenclam universitatem prae se ferunt 
historiamque generis humani divinae¬ 
que salvationis revelant; orationes vero 
privatae quae Patri dirigantur e vita 
eventibusque cotidianis exortae. 

De la Hera - Saiz - Iniesta - Apa- 
risi. — Cantando mientras El vuel- 
ve. Canciones para el encuentro y 
para el camino . Publicaciones ICCE, 
Madrid, 1969. Pag. 166. 

Universa orbis terrarum juventus 
mundum vere humanum una spe desi¬ 
derat. Juventus autem christiana novum 
in fide sua invenit incitamentum ex¬ 
spectationemque quoque suam in spem 
certam conversam contemplatur. Cum 
iter faciat cumque Jesum Christum 
exspectet, en “cantica ad viam” et 
“cantica ad exspectationem” perficien¬ 
dam, donec Ipse facie ad faciem ad nos 
perveniat. Liber est collectio cantico¬ 
rum recentium quae a juvenibus saepe 
usitantur; ita textum seu litteram can¬ 
ticorum oculis conspicientes juvenes 
facillime memoria cantilenam recor¬ 
dando et in coetibus et in liturgia mu¬ 
sice interpretabuntur. Videant lectores 
libri indicem: I. Canciones para el ca¬ 
mino: Negros espirituales (para el ca¬ 
mino). Voces amigas (de nuestra tie- 
rrci). Folk scout. Canciones dei otro la- 
do dei mar. Amigos de Francia. 11. 
Canciones para el encuentro : Salmos. 
Cantando el Evangelio. 

Marianus Molina, CMF. 

Dhnis, II. — EI sacerdote dei futuro. 

Ed. Studium, Madrid, 1971. Pag. 

120 . 

Opusculum quod judicio critico 
instruimus, si ejus brevitatem densita- 
umque perpendimus, multis hujus 
modi operibus ampliore paginarum 
mole longe praestat. Ex ejus altis 
uberibusque considerationibus li a n c 
unam significare nobis liceat: sacerdo¬ 
tem esse debere “signum” Christi. 
Quod certo quodam modo omnis chris- 
tiani proprium videtur; aetas enim prae¬ 
termissa est cum Ecclesia in ecclesias¬ 
ticos et in laicos divisa erat. Ecclesia 
Christi una dumtaxat est et dumtaxat 
ex christianis iisdem constat, etsi diversa 
eorum munera officiaque videantur. In¬ 
tra proprium ministerium sacerdos 
Christi signum modo peculiarissimo esse 
debet. Signum esse idem atque Chris¬ 
tum revelare videtur, proprium ani 
mum propriamque ingenii naturam cum 
Christo commiscere, ita ut minime ouis 
per se ipse vivere videatur, sed Chris¬ 
tus in eodem vivere. 


Pizarro, E. — Psicologia dei adoles¬ 
cente. Ed. Studium, Madrid, 1971. 
Pag. 174. 

I Iic liber adulescentibus destinatur 
quo eis praecipuae psvchologiae recen¬ 
tis cognitiones commodentur. Sunt 
etiam, praeter adulescentes, majores 
verbi gratia natu, parentes, puerorum 
institutores, qui omnes penitus cognos¬ 
cere debeant juventutem. Saepissime 
autem cum libri tum acroases rationi¬ 
bus locutionibusque technicis nimium 
laborent quibus hujus modi cognitio¬ 
nes psychologicae quodam modo im¬ 


pediuntur. Quae omnia sibi auctor evi¬ 
tare proposuit, ita ut simpliciter sed 
amoene subtiliterque res a se ipso ex¬ 
cogitatas expromat. Tibi operis indicem 
cognoscere liceat: I. luentes de Ia 
personalidad (p. 5-44). II. La sensibili- 
dad uel adolescente (p. 45-102). 111. EI 
mundo dei inconsciente (p. 103-124). 
IV. Los valores dei espmitu (p. 125-171). 

Lebret, G. — EI ocio en los jovenes. 
Ed. Studium, Madrid, 1970. Pag. 
172. 

G. Lebret, Prof. disciplinarum psy¬ 
chologicarum in Facultate Litterarum 
atque Scientiarum Humanarum Lugdu¬ 
nensi, opus exaravit utilissimum, nam, 
ut in introductione ipse asserit, saepis¬ 
sime qui instituendis adulescentibus va¬ 
cant parum vel fere nihil de iisdem 
compertum habent. Opere quod “EI 
ocio en los jovenes” inscribitur res no¬ 
titiaeque certae sumministrantur de mo¬ 
do sese gerendi adulescentes inde a 
quindecim usque ad octodecim annos. 
Maximi momenti est inquisitio inter 
pueros puellasque in Francogallia per¬ 
acta, qua auctor certiores nos facere 
intendit quid de exercitationibus ludi¬ 
cris, quid de libris legendis, quid de 
radiophonia et televisione, quid de ci- 
nematographeo, quid de theatro, quid 
de acroasibus, quid de diebus festis, 
quid de choreis, quid de parentibus, 
religione, re nolitica ceterisque senti¬ 
rent adulescentes. Quo notitiarum acer¬ 
vo qui pueros instituere debent eos 
conformare poterunt ad bonam frugem 
moresque optimos adquirendos ut vi¬ 
tam adultorum rite ingrediantur. 

Marianus Molina, C.M.F. 

